Isovanhempien kirja - Mauri Kunnas - kirja(9789511306399) | Adlibris-verkkokirjakauppa\nKirja, jonka isovanhemmat täyttävät lapsenlapselleen, upea lahja tuleville sukupolville.Kirjaan voi tallettaa isovanhempien elämän käännekohtia ja elämänohjeita, muistoja lapsesta (lapsenlapsen vanhemmasta) ja lapsenlapsesta.Mitkä ovat isovanhempien elämän tärkeitä hetkiä? Missä he ovat asuneet, mitä harrastaneet, millaisia ystäviä heillä on ollut? Miten isovanhemmat tapasivat toisensa? Millaisia asioita he muistavat lapsestaan, lapsenlapsensa vanhemmasta? Miksi hän sai sellaisen nimen kuin sai? Millaisiin asioihin hän osoitti taipumuksia lapsena?Kunnaksen kuvat viehättävät kaikkia vauvoista vaareihin.


Elämää ja Eskapismia: lokakuuta 2013\nLopetin LivBoxin tilaukseni pari kuukautta sitten ja vaihdoin kilpailijalle. Cleon paketit kustantavat hippasen enemmän, 19,95/kk, kun taas Livboxin saa ainakin tällä hetkellä hintaan 15,90€. Ja molempiinhan kuuluvat postikulut mukaan.\nCleopatrapaketti eroaa sisarestaan ehkä suurimmin siinä, että paketissa saatuja tuotteita voi ostaa firman nettisivuilta, eikä tarvitse jäädä kärvistelemään löydettyään paketin kautta unelmatuotteensa ilman tietoa, mistä sitä saisi lisää.\nToistaiseksi olen ollut hyvin tyytyväinen Cleoboxin sisältöön. Kahden paketin jäkeen olen muunmuassa saanut elämäni ensimmäisen skunkkisiveltimen, uuden lempinudelakan (OPIn My Vampire is Buff) sekä maailman parhaan nopeasti imeytyvän käsivoiteen (Natura Siberica). Nämä siis ensimmäisessä paketissa, toinen on päässyt kuvausasteelle, muttei vielä käyttöön.\nUusimman paketin näette tässä.\nEi esteettisesti yhtään niin soma, kuin LivBox, mutta sisältö onkin tärkein. Ja huom! Tämä mahtuu postiluukusta, joten paketin saa aina kotiin, eikä tarvitse lähteä hakemaan postista.\nTosin pakkausmateriaalin suhteen firmoilla tuntuu olevan sama maku. Käden tunkeminen tuonne sekaan aiheuttaa aina hiukan hermostuneita väristyksiä. Jos siellä onkin vaikka ripsientaivutin joka nappaa sormesta.....\nEnsimmäisen tuotteena tassuun sattui aivan minun väriseni kynsilakka. Siis Aivan minun väriseni. Kunhan pääsen tänään istahtamaan alas, saavat kultaiset kynteni uuden värin. Ja kuvia saatte ihan visusti. Mukana tullut brosyyri kertoo lakasta näin:\nLeighton Denny - Expert Nail Polish, kynsilakka, arvo 17€\nMaailmalla jo vuolaasti ylistetyn, englantilaisen kynsiexpertin Leighton Dennyn kynsilakat ovat juuri saapuneet Suomeen ja nyt yksi niistä on käsissäsi. Näissä kynsilakoissa yhdistyvät mahtavat värit ja huippulaatu, tuloksena on epäilemättä yksi tämän hetken parhaista kynsilakoista. Nyt on sinun vuorosi tutustua ja ihastua tähän syntisen upeaan kynsilakkaan.\nToisena paketista tupsahti tuubi. Voi ei, taas kasvonaamio, tuli mieleeni, mutta esitelappua lukiessani rupesi houkuttamaan. Eiköhän tämä käytettyä tule. Kun vaan käyttäs ekana ne kymmenen avattua....\n"Organic Shop" Mud Mask, mutakasvonaamio 75 ml, arvo 5€\nOrganic shop - merkki tuottaa ainoastaan luonnonmukaisia tuotteita. Sen täyteläinen mutanaamio puhdistaa kasvosi hellästi mutta tehokkaasti, supistaen ihohuokosia ja raviten ja kosteuttaen ihoa. Naamio sisältää luonnollista rakkoleväuutetta, kuolleen meren mutaa ja merimineraaleja, setearyylialkoholia(?) ja vettä johon on sekoitettu luonnollista rakkoleväuutetta. Kaikki ainesosat löydät listattuna Cleopatra´s Secret - nettikaupasta.\nMietityttää hippasen tuo "vettä johon on sekoitettu luonnollista rakkoleväuutetta."-kohta. Eivätkös kaikki ainesosat ole sekoittuneet veteen, ja rakkoleväuutehan on jo yksinäänkin listassa. No, joku INCI-listoja sujuvammin lukeva saattaisi saada asiasta enemmän irti. Minä siirryn testaamaan käyttömukavuutta käytännössä toivon mukaan jo tänä iltana.\nEn ole koskaan ollut mikään huulimeikki-ihminen. Punat vaativat liikaa varomista ja korjailua, kiillot kuluvat hetkessä ja saavat aikaan voimakkaan mieliaikamatkan 80-90-lukujen taitteeseen, jolloin jokaisella koulutytöllä oli vinyylimäinen kerros purkanhajuista limaa huulillaan. Harkinnassa pigmenttitatuointi. Tehdäänköhän niitä koko huulien alueelle, vaiko vain rajoihin....\nMutta anyway, paketista tipahti NYX-merkin huulituote, jonka ensin luulin olevan vain epätavallisen värinen kiilto. Kuten yleensäkin, oheismateriaalin luku selventää asiaa:\nNYX Soft Matte Lips Cream arvo 11.90€\nNYX Soft Matte Lips Cream ei ole huulipuna eikä huulikiilto, vaan uudenlainen huuliväri, jok alevittyy silkkisen tasaisesti huuliin ja jättää ne mattapintaisiksi. Saatavilla 13 eri väriä.\nJa paketissa tuli sävy Abu Dhabi, punertava hiekanruskea. Huulille en ole vielä kokeillut, joten kestosta en osaa sanoa mitään. Tuoksu on herkullisen vaniljamakeisen aromi, tuli Omar-karkit ja vaniljafudge mieleen. Ei kuitenkaan mikään kauaskantautuva lemu, joten teinimeininkiä ei löydy.\nViimeisenä, muttei vähäisimpänä soma Roosa Nauha-kuvalla koristettu purkki. Ilmeisesti kuvion yhteneväisyys rintasyöpäkampanjan tunnuskuvan kanssa on sattumaa, sillä kirjeessä tuotteen kohdalla ei mainittu mitään yhteydestä:\nJessica Nails "Nourish" 7g, kynsienhoitoaine, arvo 5,90€\nJessica Nails kynsienhoitoaine on ikiklassikko kynsinauhojen hoitoon ja ravinnerikas hoitoaine päivittäiseen käyttöön. Sisältää runsaastivitamiineja ja sinkkiä selä allatoiinia, joka kosteuttaa hetkessä ja takaa myös pitkäkestoisen kosteutuksen hoitaen kynsinauhoja ja kynsiä. Kutistaa luonnollisesti kynsinauhoja (?). Pääainesosat: A, D ja E-vitamiinit, sinkki, allatoiini.\nJoku kosmetiikkakemiaa paremmin tunteva voisi kertoa minulle, onko tuossa kutistamisjutussa oikeasti perää, vai tuulettaako joku AD vain mielikuvitustaan. Aika epätodennäköiseltä kuulostaa, etenkin yhdistettynä kosteutusväitteisiin. Kuivuminen kutistaa nahkaa, mutta sekä kosteuttaa, että kutistaa yhtäaikaa.... No, pitää testata.\nTällainen satsi tässä kuussa. Katsotaan mitä tulee seuraavaksi. Vaikka paketti on hiukan kalliimpi kuin kilpailija, ja tuotteita lukumääräisesto vähemmän, ovat kaikki tuotteet täysikokoisia, mistä itse pidän kovasti. Jään innolla odottamaan, ja toivon, että laskun lähetys onnistuu tulevaisuudessa paremmin. Olen saanut molempina kuukausina pistää mailia perään, ja pyytää laskuni erikseen, koska olen automaattisen laskun sijaan saanut kaksoiskappaleen toimitusvahvistuksesta. Mutta kyllä näiden tuotteiden vuoksi vähän perään soitteleekin.\nOnko muita Cleopatra´s Secretin tilaajia?\nLähettänyt Morgaise klo 10.51 Ei kommentteja:\nViisi asiaa jotka.....\nOlen tuhma tyttö, ja kopsailen mielelläni muiden blogeista erilaisia haasteita. Tämä tuli vastaan Meikkimonsterin Maailma-blogista.\n5 asiaa joita tarvitset päivittäin\nKäsityö (tulee vieroitusoireita)\n5 kirjaa joita suosittelet\nStarhawk: Spiral Dance\nJ.R.Ward: Mustan tikarin veljeskunta-sarja\nLahjakortti Titityyn nettikauppaan.\nOma ompelukone (nyt yksi kone 3 eri puolella suomea asuvan naisen käytössä)\nUusi petari sänkyyn\n5 paikkaa jossa haluaisit käydä\nNew Orleansín ranskalaiskorttelit\n5 elämänohjetta jotka antaisit muille\nJos haluat loistaa, sinun on kestettävä myös palaminen.\nRealistin asunto on surrealistin koti.\nArkeologi on aviomieheksi paras mitä nainen voi toivoa - mitä vanhemmaksi nainen tulee, sitä kiinnostuneempi mies on hänestä.\nEikö ole merkillistä, että se, jolla ei lapsia ole, osaa kasvattaa heidät niin hyvin?\nEttä semmoinen sunnuntai....\nPyryä ja puutalon elämää.\nUlkona sää puolen tunnin sisällä:\nOho, tulipa pimeää.\nMistä nuo pilvet tuli?\nJahas, sataa vettä.\n*äänitehosteena jumalaton jyly peltikatolla*\nHmm, onpa hiljaista.\nMutta miksei ole yhtään valoisampaa?\n*uusi kurkkaus ikkunasta*\nJumankekka, eihän naapuritaloa näy! (välimatkaa n. 5 metriä)\nTolkuton lumipyry yhdistettynä kattoa riipiviin tuulenpuuskiin.\nHetkeä myöhemmin aurinko paistaa ja pilvistä näkyvät vain kovaa vauhtia mäen taakse katoavat rippeet.\nPitäkööt tornadonsa ja tsunaminsa.\nMulle riittää Suomen syksy.\nSivumennensanoen allekirjoittaneen perheenjäsenet olivat noin varttia ennen episodin alkua ehtineet lähteä pihalle. Olin varma, että ovi kolahtaa hetkenä minä hyvänsä.\nPuolitoista tuntia myöhemmin sain kuulla punaposkisilta tulijoilta lohikäärmeen metsästyksen saaneen melkoiset äänitehosteet honkametsässä.\nÄiti on viettänyt koko päivän olohuoneessa kahvimukin kanssa lukien läpi Puutalobaby-blogia.\nVaikken koskaan ole itse reppureissanut, saati ostanut puutaloa kauniilla puutarhatontilla.\nJa vaavakin on jo kuusivuotias.\nMutta on mullakin pitkätukkainen mies, jonka kanssa on ihana jakaa elämä.\nJa ihana muksu.\nJa kamalasti kirjoja.\nKissa tosin puuttuu, toistaiseksi.\nVielä olisi kaksi kuukautta lukematta.\nEhkä näen puutalounia.\nJa siitä kissasta.\nViime yönä näin agenttiunta Sherman Mooresta.\nLähettänyt Morgaise klo 22.21 Ei kommentteja:\nHengissä....ainakin jossain määrin\nBlogin pitämiseen pätee näemmä sama logiikka kuin hevosella ratsastamiseen. Jos putoat, nouse takaisin, tai kynnys uudelleen yrittämiseen kasvaa liian suureksi. Vähät siitä, että molemmissa tapauksissa kynnys (tai muuri) on puhtaasti henkinen. Nyt on metafyysinen selkäännousu suoritettu (tai ainakin kunhan saan painettua Julkaise-nappia), ja toiveet uudelleenaktivoitumisesta ovat korkealla.\nEn tauosta huolimatta tunnu keksivän mitään kunnollista aihetta, joten otetaan vanha kunnon lotd käyttöön. Kamera on paikassa jemma, joten kuvat ovat laatua webbikamera.\nIllan aiheena näin tuhoan tukkani.\nVai mitä sanotte alkutilanteesta vuosi sitten:\nSitten sain kuolleenasyntyneen idean hankkia itselleni valkea, "Daenerys"-tukka. Okei, se näytti hyvältä, vai mitä? Loistava tapa näyttää ruskettuneelta: vaalenna tukka ihoa vaaleammaksi :)\nValitettavasti rakennepaikkaavista ja öljymuhitteluista huolimatta heräsin eräänä aamuna huomaamaan, että pääni oli täynnä jotain, joka etäisesti muistutti karstaa kaipaavaa suomenlampaan selkähaituvaa. Kevyesti vetämällä sormiin jäi tuppo krepatulta näyttävää hahtuvaa, joka katkesi kohti puhaltaessa. Joten leikkuri kauniisti omaan käteen (koska omakampaaja oli vakavasti ylityöllistetty), kylppärin peilikaapin kaksipuoliset ovet hyötykäyttöön ja töpseli seinään.\nTässä kuvassa (otettu noin 30s sitten...)pehko on kasvanut jo kuukauden päivät. Minun harmikseni ja ympäristön suureksi huviksi pääni on päättänyt omaksua normaaliksi olotilakseen erittäin epähiusmaisen vertikaalisen kasvutavan. Pidemmällä mallilla ei mikään hullumpi juttu jos karva kasvaa irti ihosta, mutta näette itsekin mikä on ulkomuoto alle kolmen tuuman tukalla.\nMaanantain työhaastatteluun käytin melko runsaskätisesti kaapin perukoilta löytynyttä hair glue-nimellä itseään mainostanutta tököttiä. Kyseessä olivat purkinpohjat, ja pakkaus päätyi roskiin joten ei siitä sen enempää. Päälle kasa hiuslakkaa, ja odotukset suht´siistin ulkomuodon säilymiseen olivat suuret, huolimatta kosteasta syyssäästä.\nNo okei, tulin haastatteluun melkein vartin myöhässä. Johtuen parista työmaakoneesta, lounastaukolaisten liikenteestä ja Kouvolan asemakaavasta. Tukka kuitenkin oli hyvin. Siinä vaiheessa. Puoli tuntia myöhemmin lähdin toimistosta, ja vilkaisin peilikuvaani lasioven heijastuksesta. Keskellä päätäni, jakauksen vieressä sojotti oikein söpö ja pirteä tilhi-töyhtö mallia alla.\nEi mitään hajua, missä vaiheessa se oli ilmestynyt. Kemiallisten aineiden määrä päässäni oli sitä luokkaa, että olisi vähintään pitänyt kuulua sarjakuvamainen "pojoing"-ääni kovetettujen kiehkuroiden kohotessa. Tai ehkä kauhuelokuviin kuuluva narisevan saranan sävel. Ei voi tietää... No, minulla on perjantaihin asti aikaa miettiä, vaikuttiko työpaikan saantiin enemmän olosuhteet vai anatomia. Ja jos soittoa ei kuulu silloinkaan, asia jäänee ikuiseksi arvoitukseksi.\nMutta soittoa odotellessa.\nJa miettiessä, onko mulla enää yhtään lukijaa......\nAnyway, hyvää yötä.


Soutu-Palta 495 yksinäisillekin kalastajille - Venelehti.fi\nSoutu-Palta 495 yksinäisillekin kalastajille\nSoutu-Palta 495 on uppoamaton soutuvene, joka sopii mökki- ja kalastuskäyttöön.\nRunkoa on muotoiltu siten, että vene soveltuu kulkuasentonsa puolesta aiempaa paremmin perämoottorilla yksin ajettaessa. Lukittavia säilytystiloja on kaksi ja verkkokalastajia varten on alumiininen reunalista.\nVene on suunniteltu myös sähköperämoottorin käyttöön. Takatuhdon alla on lukittava tila akulle ja akkulaturille. Lisävarusteina on saatavissa metriset rosteri-sivukaiteet, solumuovinen istuinsarja ja satamakuomu.\nSoutu-Paltan pituus on mallimerkinnän mukaisesti 4,95 metriä, leveys 1,54 metriä ja se painaa 110 kiloa. Neljälle tarkoitetun soutuveneen suurin moottoriteho on neljä hevosvoimaa.


Pidä hyvää huolta henkilöstöstäsi tarjoamalla Smartumin henkilöstöetuja! Tarjolla on lounasta, liikuntaa, kulttuuria, työmatkoja ja hierontaa. Tutustu etuihin ja valitse henkilöstöllesi ne edut, jotka saavat juuri heidät syttymään.\nKannusta työntekijäsi terveellisen ruoan äärelle: lunasta Smartum Lounasetu. Tarjoa lounasetu joko sähköisenä Smartum Saldona tai perinteisenä setelinivaskana. Älä jätä henkilöstöäsi nuolemaan näppejään, vaan liity monipuolista ruokailua tukevien työnantajien ykkösjoukkoihin.\nValitse lounasedun määrä ja verotustapa – sinä päätät\nTue työntekijöidesi lounastamista haluamallasi summalla ja tavalla. Lounasetu voidaan lisätä palkan päälle ja verottaa työntekijän tuloverotuksessa tai se voidaan vähentää suoraan palkasta.\nSellainen etu, millainen työntekijä\nJos työyhteisöösi kuuluu sekä jatkuvasti liikenteessä suhaavia myyjiä että kiinteästi konttorilla puurtavia duunareita, voi olla tarpeen tarjota lounasetua vain osalle työntekijöistä tai eri suuruisina summina.\nTäyttä timanttia myös yksityisyrittäjälle\nLounasetu ei ole yrityksen koosta kiinni. Smartum Lounasedun voivat ottaa käyttöön kaikki osakeyhtiömuotoiset yritykset, vaikka olisit itse yrityksesi ainoa työntekijä. Pitäähän sinunkin saada murua rinnan alle, eikö?\nTilaa Nyt Lue lisää Smartum Lounasedusta\nSmartumin liikuntaetu on verovapaa tapa saada henkilöstösi hyvinvointiviisari hyppäämään huippulukemiin. Sekä mobiilissa, maksukorttina että setelinä toimiva liikuntaetu liikuttaa työntekijöitäsi tuhansissa paikoissa ympäri Suomen.\nSähköinen tai seteli – pallo on sinulla\nSmartum tarjoaa liikuntaedun tarpeidesi mukaan – sähköisenä tai paperilla. Smartumin liikuntaetu kulkee käyttäjänsä lompakossa mobiilisovelluksena, maksukorttina tai setelinä, ja sillä voi kuitata jumppakortit ja sulkapallovuorot myös verkossa. Perinteinen liikuntaseteli sopii sinulle, joka haluat tarjota henkilöstöllesi lompakkoa lihottavan nipun hyvinvointia.\nKun tarjoat edut sähköisenä, voit seurata niiden käyttöä reaaliajassa\nVain käytetty etu lisää hyvinvointia. Työnantajana voit seurata sähköisten Smartum-etujen käyttöä reaaliajassa ja varmistaa, etteivät edut mene koskaan hukkaan. Viimeisen käyttöpäivän jälkeen ylijääneet edut palautetaan työnantajan Smartum-tilille, josta ne voi jakaa uudelleen työntekijöille.\nSmartumin käyttäjillä on varaa valita. Smartum-verkostoon kuuluu tuhansia liikuntapaikkoja, joista työntekijäsi voi valita juuri hänelle itselleen sopivat lajit. Jos perinteinen raudan nostaminen salilla ei motivoi, vaihtoehtoja liikkumiselle riittää agilitystä crossfitiin ja suppailuun!\nTilaa Nyt Lue lisää Smartumin Liikuntaedusta\nSmartumin Liikunta- ja kulttuurietu antaa työntekijöillesi mahdollisuuden harrastaa sitä, mikä saa juuri heidät syttymään. Sekä mobiilissa, maksukorttina että setelinä toimiva Liikunta- ja kulttuurietu tunnetaan läpi Suomen tuhansissa harrastusmahdollisuuksissa.\nSmartum Liikunta ja kulttuuri -maksuvälineet ovat arvonlisäverottomia ja yritys voi vähentää hankkimiskulun verotuksessaan. Voit tukea työntekijäsi harrastuksia verovapaasti 400 eurolla vuodessa ja tästä ei makseta palkan sivukuluja. Valitse vapaasti, tarjoatko henkilöstöllesi Liikunta- ja kulttuurisaldoa tai Liikunta- ja kulttuuriseteleitä.\nKäyttökohteita ympäri maan\nSmartumin käyttäjillä on varaa valita. Smartumin liikunta- ja kulttuuriverkostoon kuuluu n. 12 000 käyttöpaikkaa, joista työntekijäsi voi valita juuri hänelle itselleen sopivat lajit ja kulttuuriharrastukset. Jos perinteinen raudan nostaminen salilla ei motivoi, vaihtoehtoja löytyy areenakonserteista jääkiekkomatseihin ja kansalaisopistojen kursseihin.\nTilaa Nyt Lue lisää Smartumin Liikunta- ja kulttuuriedusta\nSano hyvästit kireille työntekijöille ja tarjoa heille työkykyä tukevaa arjen luksusta Smartum Hierontaedun avulla. Kännykän ruudulla toimiva Hierontaetu on kehoa huoltava kumppani. Verovapaa etu on kätevä sekä työnantajalle että työntekijälle.\nVerovapaa, helposti hallittava etu\nSmartumeilla voit tarjota työntekijöillesi kuukausittaisia hierontoja täysin verovapaasti. Voit räätälöidä edun suuruuden työntekijöidesi tarpeisiin sopivasti. Verovapaus sallii noin yhden hierontakerran kuukaudessa, 11 kuukautena vuodesta. Koska etu toimii täysin sähköisesti kännykällä, voit seurata työntekijöidesi hierontaedun käyttöä tarpeen mukaan ja varmistaa näin, että jokainen etu tulee käytettyä.\nOn tutkittu juttu, että hyvinvointi on tämän päivän työntekijöille yhä tärkeämpi tekijä työpaikan valinnassa. Liity vetovoimaisten työnantajien joukkoon ja lisää etuvalikoimaasi Smartum Hierontaetu, jonka käyttäminen vetää työntekijöidesi suut messingille välittömästi käytön jälkeen.\nHierontaa ympäri maan\nUnohda ylimääräinen säätö ja sopimusten tekeminen yksittäisten hierontapaikkojen kanssa, Smartum Hierontaetua voi käyttää missä tahansa Smartumin hierontaverkostoon kuuluvassa hierontapaikassa. Kun hartiajumi iskee, etu on näppärästi käytettävissä ympäri Suomen.\nTilaa Nyt Lue lisää Smartumin Hierontaedusta\nKevennä työntekijöidesi päivittäistä matkustamista ja hanki Smartum Työmatkaetu. Edun avulla henkilöstösi voi maksaa matkalippunsa ja matkakorttinsa kaikilla R-Kioskeilla sekä monissa muissa lipunmyyntipaikoissa, QR-koodia kännykän ruudulta näyttämällä.\nRäätälöi etu henkilöstösi tarpeisiin\nVoit tarjota Työmatkaetua henkilöstöllesi eri tavoin. Lataa etu työntekijän tilille joko kokonaisuudessaan kerralla tai kuukausittain erissä. Voit myös tarjota edun vain niille työntekijöillesi, jotka kuluttavat bussien ja junien penkkejä kaikkein ahkerimmin. Työmatkaetu toimii myös porkkanana, jos haluat rohkaista autoilevia työntekijöitäsi liikkumaan ympäristöystävällisemmin. Edun voi tarjota myös niille, joilla on jo käytössään vapaa autoetu.\nHelppo hallita ja käyttää\nTyömatkaedun hallinta ja seuranta sujuu kuin rasvattu Smartum-verkkopalvelussa. Näet sieltä, kuinka moni on käyttänyt etunsa ja voit rohkaista käyttöä, jos huomaat, että joiltain on edun käyttö unohtunut matkan varrella. Matkalippujen ostaminen sujuu työntekijältä simppelisti älypuhelimella R-Kioskin kassoilla ympäri Suomen sekä monissa muissa lipunmyyntipaikoissa.\nTarjoa etua verovapaasti työntekijöillesi\nTyömatkojen tukeminen on sinulle täysin verovapaata aina 300 euroon asti. Halutessasi voit tukea työmatkoja vaikka koko vuosilipun suuruisella summalla, verotusetusi vaihtelee summasta riippuen. Voit myös valita, tarjoatko työmatkaedun palkan päälle vai osana palkkaa.\nTilaa Nyt Lue lisää Smartumin Työmatkaedusta


Kaukokaapeli videosignaalille - Digivideo\nViesti Kirjoittaja peimoju1 » 07.05.2009 07:22\nHei, olen etsinyt parasta kaapelia video-kaukokaapeliksi. Löysin tuon Cordial CVI5 - 5 x 75 ohm. multivideokaapelin. Esim. Noretron / Thomann.\nKysyisin, onko huomattavaa eroa kuvanlaadussa verrattuna saman mittaiseen RG59:n? Mielestäni vaimennukset olivat vielä suht. samaa luokkaa. Pisimmillään tulisi n. 100m vetoja. Kameroina Sony Betacam ja videomikserinä Datavideo SE-500\nKaukokaapelin pituus tulisi olemaan 50m ja siitä haarautuisi kameroille. Tuo 100m on maksimipituus, jota mahdollisesti tulisin käyttämään.\nLöysin YE:stä myös Taskerin Super-kaapelia, jossa kulki sekä viisi videosignaalia että ääni vielä lisänä, mutta se vaimeni speksien mukaan reippaasti jo 30m vedoilla.\nOlen jostain ymmärtänyt että RG59:llä pisin suositeltava on juuri tuo 100m ilman lisävahvistusta, olenko väärässä?\nLiittynyt: 21.03.2005 22:59\nRe: Kaukokaapeli videosignaalille\nViesti Kirjoittaja Deejay » 08.05.2009 16:09\npeimoju1 kirjoitti: Hei, olen etsinyt parasta kaapelia video-kaukokaapeliksi. Löysin tuon Cordial CVI5 - 5 x 75 ohm. multivideokaapelin. Esim. Noretron / Thomann.\nIrrallista RG-6:sta ranteenvahvassa nipussa.\npeimoju1 kirjoitti: Kysyisin, onko huomattavaa eroa kuvanlaadussa verrattuna saman mittaiseen RG59:n? Mielestäni vaimennukset olivat vielä suht. samaa luokkaa. Pisimmillään tulisi n. 100m vetoja. Kameroina Sony Betacam ja videomikserinä Datavideo SE-500\nMikserissa on komposiitti ja Y/C -liitännät. Kameran ja mikserin väliin tulee 100m kaapelia, jossa on vielä ainakin yksi liitos kaukokaapelin ja kamerakaapeleiden liitoskohdassa. Kysynkin nyt, onko sinulla kokemusta 100m komposiittivedoista?\npeimoju1 kirjoitti: Kaukokaapelin pituus tulisi olemaan 50m ja siitä haarautuisi kameroille. Tuo 100m on maksimipituus, jota mahdollisesti tulisin käyttämään.\n50m hyvälaatuisesta RG59:stä tehty Y/C -kaapeli kantaa signaalin siinä ja siinä... Good luck!\npeimoju1 kirjoitti: Olen jostain ymmärtänyt että RG59:llä pisin suositeltava on juuri tuo 100m ilman lisävahvistusta, olenko väärässä?\nRiippuu signaalista, jota jota kuljetat. Minä laittaisin jonkinlaisen konvertterin väliin, Datavideon sisään- ja ulostulon välissä on jo puolen sekunnin viive joten ainakaan live screenausta et ala tekemään. DVTS-systeemi ja 100m LAN-kaapeli voisi olla parempi vaihtoehto kuin siinä-ja-siinä komposiittisiirrot. Tai jos pidät haaleasta sekä tummasävyisestä kuvasta, niin mikäs siinä.\nViesti Kirjoittaja tero521 » 09.05.2009 19:10\nTuollaisia olen itse käytellyt.\nhttp://www.extron.com/product/listbytyp ... ubtype=216\nViesti Kirjoittaja Deejay » 09.05.2009 21:00\ntero521 kirjoitti: Tuollaisia olen itse käytellyt.\nTuo on hyvä, mutta valitettavan hintava merkki, yhden kameran siirtopalikat maksaa sen 500eur.\nMuistaakseni joku brittiverkkokauppa möi lähetin-vastaanotin settiä RJ45 -kaapelille 80 punnan hintaan viime syksynä. Kyseessä oli pelkästään komposiittivideon siirtoon oleva laite. Pitänee kysyä yhdeltä tutulta, joka tekee turvakamera-asennuksia, se oli käyttänyt ko. laitetta. Muutaman framen viive siinäkin oli, laite oli selvästi kuluttajakäyttöön tehty, sellainen heppoinen musta muovikotelo.\nViesti Kirjoittaja tero521 » 09.05.2009 22:35\nToinen hyvä merkki on tietenkin Kramer jolta kanssa löytyy vehkeet tuohon hommaan, mutta hintavia nekin lienee on.\nTuollaisia olen nähnyt käytettävän turvakameroitten kanssa->http://www.avovercat5.com/products/avov1.htm\nViesti Kirjoittaja Deejay » 10.05.2009 18:49\ntero521 kirjoitti: Tuollaisia olen nähnyt käytettävän turvakameroitten kanssa->http://www.avovercat5.com/products/avov1.htm\nNo se kaveri justiin etsi kanssa jotain noiden baluneiden tilalle. Tosin ne on ihan käteviä esim. kylmien varastojen valvontaan. Mulla oli joskus yksi sen balun-systeemi lainassa, mutta se ei oikein soveltunut paikkoihin joissa on "sähköä ilmassa" (isot valo- ja pa-järjestelmät). A/D -> A/D -muunnos on paljon luotettavampi.\n125m RG59 saatu toimimaan\nViesti Kirjoittaja peimoju1 » 12.05.2009 22:23\nKiitos vinkeistä. Testaamalla paras, tein vertailua, jossa kokeilin 50m, 75m ja 125m kalustollani. Katselin kuvaa 17" tietokoneruudulta isolla resoluutiolla, jossa en saanut todellista laatueroa aikaiseksi, eli se jälki jota olen ennenkin saanut, on mahdollista saada kaukokaapelillakin. Joskin parempaakin saattaa saada kalliimmalla.\nKoska kuva on tähän mennessä kelvannut tv-ohjelmaan, saa se kelvata jatkossakin.\nKaukokaapelin sain edullisesti ja pystyn siirtelemään viittä videosignaalia. Se riittää.\nRe: 125m RG59 saatu toimimaan\nViesti Kirjoittaja Epäilijä » 12.05.2009 23:19\npeimoju1 kirjoitti: Koska kuva on tähän mennessä kelvannut tv-ohjelmaan, saa se kelvata jatkossakin.\nTuota nyt ei enää nykyään voi pitää minään laadun mittarina. :lol:\nLiittynyt: 12.05.2008 08:55\nViesti Kirjoittaja Replay21 » 19.06.2009 07:29\nKertoisitko "peimoju1" mihin kaapeliin lopulta päädyit. Itsekin olen miettinyt ratkaisua kaapelille missä kulkisi kuva ja ääni 100m vedolla.\nViesti Kirjoittaja Sytem » 19.08.2009 11:21\nDeejay kirjoitti: Datavideon sisään- ja ulostulon välissä on jo puolen sekunnin viive joten ainakaan live screenausta et ala tekemään.\nTuohan on ihan "analogi"videomikseri, mistä siihen moinen viive tulisi? Muutama frame jotka tulee synkkauksesta, ei sen enempää.\nItellä on kaukokaapelina ollut käytössä ihan VGA-kaapelia ja päihin RGBHV-viuhkat (eli siis 5x bnc joita isoissa putkinäytöissä käytettiin). Ei ehkä teoreettinen optimiratkaisu, mutta koska todistettavasti 100 metriä xga-signaalikin noissa kulkee niin miksei sitten komposiittikin. Ja mikä oleellisinta, kaapelia löytyy hyllystä suoraan.\nViesti Kirjoittaja Deejay » 19.08.2009 13:30\nLuin alussa väärin, se viive löytyy SE-800 -mallista (jossa signaalin käsittely tapahtuu DV:nä).\nSytem kirjoitti: Itellä on kaukokaapelina ollut käytössä ihan VGA-kaapelia ja päihin RGBHV-viuhkat (eli siis 5x bnc joita isoissa putkinäytöissä käytettiin). Ei ehkä teoreettinen optimiratkaisu, mutta koska todistettavasti 100 metriä xga-signaalikin noissa kulkee niin miksei sitten komposiittikin. Ja mikä oleellisinta, kaapelia löytyy hyllystä suoraan.\nKun tuntee VGA-kaapelin ja RG59:n eron, voi jo siitä päätellä miksi komposiittisignaali ei tule kulkemaan siinä häviöttömästi ja häiriöttömästi. Ainoa yhdistävä tekijä on analoginen signaalimuoto.\nLiittynyt: 27.04.2005 16:46\nViesti Kirjoittaja mivari » 19.08.2009 17:37\nJos tarvetta vielä keskusteluun osallistuneilla pitkille kaapeleille / konverttereille niin tuolta löytyy http://www.deltaco.fi/?folderid=4d83f7b ... cb7568ecbb Esim tuo perus BNC komposiitti video CAT5 adapteri pari on hintaluokkaa 25€ ja sillä kuva pitäisi liikkua väreissä aina 400m saakka (mustavalkoisena 600m).\nDeltaco ei myy tuotteita suoraan asiakkaille mutta esim allekirjoittaneen kautta niitä saa tilattua.\nViesti Kirjoittaja Replay21 » 22.02.2010 08:20\nOsaisiko joku kertoa, mikä olisi hyvä pakkasenkestävä koksikaapeli?


Mielipide: Metroa pitäisi jatkaa Mellunmäestä Hakunilaan | Paikalliset | Vantaan Sanomat\nPaikalliset 14.10.2017 8:15\nMielipide: Metroa pitäisi jatkaa Mellunmäestä Hakunilaan\nMetroa pitäisi jatkaa Mellunmäestä Hakunilaan, ehdottaa Kimmo Kiljunen. Päivi Tuovinen\nVantaan seuraavassa yleiskaavatyössä tullaan selvittämään eri vaihtoehdot raideliikenneyhteyksistä Vantaalla ja lähialueilla. Tämä oli valtuuston tekemä ponsi, kun se hyväksyi lausunnon Östersundomin yhteisestä yleiskaavasta. Siinä taas on kyse Helsingin hankkeesta ulottaa itämetro Mellunmäestä Sipoon Majvikiin.\nVantaa on kaavailemassa pikaratikkaverkostoa paikkaamaan kehnoja poikittaisyhteyksiä Hakunilasta Tikkurilan kautta Myyrmäkeen. Erittäin tärkeä hanke.\nItämetron jatkorakentaminen ja pikaratikkaverkosto tulisi järkevällä tavalla kytkeä yhteen. Se on tulevan yleiskaavatyön yksi keskeisistä tehtävistä.\nNyt on oikea hetki jatkaa metro Mellunmäestä Hakunilaan, työ, joka 1989 jäi kesken. Silloin Vantaa osallistui 20 prosentin osuudella metroradan rakennuskustannuksiin Kontulasta Mellunmäkeen. Radan kääntöraide rakennettiin valmiiksi Länsimäen alle suuntana Hakunila. Myös yleiskaavassa oli varaus metroradalle Vaaralan kautta Hakunilaan.\nHakunila on tiivisrakenteinen ja valmis metrokaupunginosa, jossa asuu 25 000 ihmistä. Se on viimeinen Vantaan suurista lähiöistä ilman raideliikennettä.\nVantaan vihreät ovat esittäneet pikaratikkaa ulottuvaksi aina Östersundomiin asti. Tämä asian päättää Helsinki, ei Vantaa. Lienee kuitenkin järkevää, että jo valmista metron runkoa käytetään hyväksi, eikä yhtenäistä rataa pilkota osiin.\nSen sijaan olisi järkevää ottaa Vantaan pikaratikan itäiseksi lähtöasemaksi Hakunilan metroasema. Jos se saadaan, olisi järkevää rakentaa Vantaan puolelle myös toinen metroasema Länsimäkeen. Se palvelisi samalla Vaaralaan rakennettavaa uutta Lähdepuiston asuinaluetta.\nMitä Hakunilan metro maksaisi? Viiden kilometrin rataosuuden hinta Mellunmäestä Hakunilaan on noin 100 miljoonaa euroa. Tunneliasema maksaisi 40 miljoonaa euroa tai pinta-asema 8 miljoonaa. Valtion osuus tästä olisi kolmasosa eli sama kuin metrorakentamisessa muutoinkin. Helsingin ja Vantaan keskinäisosuus joudutaan neuvottelemaan erikseen, aivan kuten se tehtiin aikaisemmin.\nItämetro rakennetaan näillä näkymin vuosina 2025-40. Aikaa huolelliseen suunnitteluun on. Yleiskaavatyö on hyvä vaihe selvittää metron kulkemista Hakunilan kautta.


Kotimaa Julkaistu 09.10.2003 17:29 (Päivitetty 10.10.2003 23:39)\nEduskunnan oikeusasiamies Riitta-Leena Paunio on antanut Valtiokonttorin lakimiehelle huomautuksen siitä, että tämä oli ratkaissut sotilastapaturmaa koskevan korvaushakemuksen ennen kuin hankki asiasta lääkärinlausunnon.\nLisäksi hakemuksen käsittely kesti kohtuuttoman pitkään eli puolisentoista vuotta normaalin noin 40 päivän sijasta.\nOikeusasiamies arvioi, että asia oli yksinkertaisesti unohtunut muiden joukkoon. Hänen mukaansa lakimies syyllistyi näin huolimattomuuteen hakemuksen käsittelyssä.\nPaunio korosti samalla, että Valtiokonttori on vastuussa korvaushakemusten käsittelystä ja tätä varten tarvittaisiin toimiva asianhallintajärjestelmä. Järjestelmästä pitäisi käydä helposti ilmi, jos jonkin asian käsittely alkaa viipyä.\nHuomautukseen johtaneessa tapauksessa Valtiokonttori myönsi lakimiehen poikenneen lain vaatimuksista, kun hän hankki asiantuntijalääkärin lausunnon vasta ratkaisun tekemisen jälkeen. Menettelyn arveltiin johtuneen siitä, että hakemuksen käsittely oli silloin jo viipynyt pitkään ja hakija oli kannellut viivästyksestä oikeusasiamiehelle. Viipymistä taas selitettiin lakimiehen suurella työtaakalla.\nPaunion mielestä edes hakemusten suuri määrä ei voi selittää näin suurta viipymistä. Hän pitää myös selvänä, että asiantuntijalääkärin lausunto on hankittava ennen korvausasioiden käsittelyä.\nPäätöksessä käsiteltiin lääketieteellisiä seikkoja, mikä lain mukaan edellyttää laillistetun lääkärin tekemää lääketieteellistä arviota.\nHuomautuksen saanut lakimies sanoi pitäneensä tapausta niin selvänä, ettei hän katsonut aiheelliseksi pyytää lääkärinlausuntoa. Kertomansa mukaan hän halusi silti varmistaa, että diagnoosi oli oikea eikä kyseinen sairaus oikeuttanut sotilastapaturmalain mukaiseen korvaukseen.\nSuomi vastustaa tiukempia turvatoimia saaristoon Pommiuhka tyhjensi toimistotiloja Lappeenrannassa


Satulyytin näyteikkuna: heinäkuuta 2013\nHääparin monogrammi ja mustat kehykset tekstien ympärillä olivat pieniä elementtejä, jotka toistuivat kutsuista yrttikylpyjen etiketteihin.\nPienistä jutuista syntyy yhdessä suurempia. Vaikka juhlapaikkaa ei koristeltukaan lukuun ottamatta kukka-asetelmia, tekivät nämä pienet yksityiskohdat juhlapaikasta hääparin näköisen ja yhtenäisen.\nMenukortit olivat kaikessa yksinkertaisuudessaan informatiiviset ja tyylikkäät.\nSaippuakuplakujaa varten purkeista oli liotettu kaupan etiketit pois. Tarrapaperille tulostettiin uudet, jotka liimattiin purkkien kylkeen. Etiketeissä komeilivat hääparin monogrammi ja hääpäivämäärä.\nKuvat: Liisa Venho\nKoska hääjuhlaa vietettiin purjelaivalla, leikkisästi teemaan sopi myös tax free -myymälä.\nPienen pieni myymälä oli kerätty vanhoihin matkalaukkuihin. Myynnissä oli vaaleanpunaisia karkkeja, tikkareita ja suklaapatukoita makean nälkään. Pikku pulloissa kurkun kostuketta tai rohkaisuryyppy ja paperipusseihin oli pakattu juhlista uupuneille jaloille yrttikylpy.\nHäävieraat saivat maksaa ostoksensa kassalippaaseen oman tunnon mukaan. Jos käteinen raha oli unohtunut, niin ostokset saattoi lunastaa myös vekselillä. Tosin maksamatta jääneitä vekseleitä ei matkalaukun kannessa olleen ohjeen mukaisesti tulla lunastamaan.\nNaisten- ja miestenhuoneisiin koottiin ensiavuksi tarvikepakkaukset karanneiden silmukoiden tai onnenkyyneleiden varaksi. Nenäliinat, deodorantit, hiussuihke, laastarit, päänsärkylääkkeet ja kosteuspyyhkeet pakattiin esille pieneen matkalaukkuun.\nPienen murheen sai pyyhittyä pois tarvikepakkauksen hätävaroilla ja juhlat saattoivat jatkua!\nSade peittää onnellisten jäljet, sanotaan ja siihen me uskotaan.\nYstäväni Liisa Venho ikuisti tämän ikimuistoisen hetken siskoni ja hänen miehensä hääpäivästä. Hääpäivä oli ihana, tunteikas ja täynnä tulevaisuuden valoa ja onnea.\nSitä samaa olkoot jokaisessa päivässänne, Satu ja Niko!\nToivon hääparille vielä kerran ja aina vaan\nsylintäydeltä onnea, iloa, rakkautta ja pitkää yhteistä taivalta!\nTähän pukuun käytetyt kravatit ovat koristaneet aikaisemmin miesten juhlapukuja. Nyt ne hulmuavat morsiamen juhlapuvun helmoina.\nJokainen kravatti kertoo omaa elettyä tarinaansa ja jatkaa nyt uutta elämäänsä sulassa sovussa tyllihelmojen kanssa.\nSydämen kohdalla, morsiuspuvun etukappaleen vasemmalla puolella on sulhasen valkoinen kravatti. Aiemmin se on koristanut tummaa pukua ainakin yksissä ylioppilasjuhlissa ja toisissa häissä.\nEtukappaleella kravatit ovat vaaleita, vaaleanharmaita ja sinertäviä. Takakappaleella sävyt vaihtuvat sinisempiin. Helmojen alla vilkahtaa paljon, paljon valkoista tylliunelmaa.\nPunaisina yksityiskohtina asua piristivät pilkullinen vyö ja rusettikengät.\n...morsiuspuku kravateista kesän morsiamelle.\nKevään ja alkukesän aikana keräsimme morsiamen kanssa vaaleita kravatteja kirpputoreilta ja ystävien kaapeista. Täysin valkoisia oli vaikea löytää, mutta erisävyiset vaaleansiniset ja -harmaat kravatit kasvattivat morsiuspukuumme tarvittavaa materiaalivarastoamme helposti.\nKun kravatteja oli kasassa monen kirjava läjä, ne ratkottiin, pestiin ja silitettiin.\nErisävyisten ja -kuosisten kravattien sommittelu ja järjestyksen päättäminen oli mielenkiintoista puuhaa. Ensiksi ompelin kravatit yhteen etu- ja takakappaleiksi. Pian puku alkoikin hahmottua morsiamen sovitettavaksi.\nJa taas sovitettiin, nuppineulattiin, ommeltiin ja sovitettiin, nuppineulattiin ja ommeltiin. Välillä pikkaisen ratkottiinkin ja sitten taas ommeltiin...\n...pikku hiljaa puku sai muotonsa. Mutta paljon oli vielä tehtävää.\nPukua ommellessani mietin ja kuvittelin jokaisen yksittäisen kravatin tarinaa. Kuinka erilaisia juhlia ne olivatkaan nähneet ja millaisen herran pukua koristaneet.\nErityisesti mieltäni lämmitti ajatus siitä, että pukuun ommeltiin myös yksi sulhasen kravatti. Se napattiin sulhasen vaatekaapista, yllätykseksi, aivan salaa. Hys!\nOlen surullinen. Elämä kuljettaa läpi menetyksien ja ikävän umpikujaa. Läpi rämpiessä mietin ja mietin, mutta en voi ymmärtää.\nOlen pettynyt. Haaveet ja unelmat kipataan romukuoppaan. Ehkä aika laimentaa surua ja pettymystä. Ehkä ne hautautuvat maton alle. Ehkä ei tarvitsekaan ymmärtää.\nOlen vihainen. Kiukkukäyrä nousee sekunnissa nollasta sataan. Tarmonpuuskissa raivaan tilaa uudelle. Pakkaan entisen elämän pahvilaatikkoon, teippaan laatikon kiinni ja vien kierrätykseen.\nNostan katseeni. Hymyilen uusille unelmille, toiveille ja haaveille. Nauran. Iloitsen. Innostun. Tanssin muutaman hölmön tanssiliikkeen peilin edessä ja naurahdan itselleni.\nOlen onnellinen. Tartun pienen pieniin onnenhippusiin ja pidän kiinni lujaa, enkä varmasti päästä irti. Täältä tullaan uusi tunteikas elämä!\nMorsiamen hääpuvussa tulee vanhan uskomuksen mukaan olla\njotain uutta, jotain vanhaa, jotain lainattua ja jotain sinistä.\nOlen aivan innoissani ommellut vanhoista kravateista morsiuspukua, enkä millään malttaisi olla postaamatta kuvia sen työvaiheista. Mutta.\nKoska vanha uskomus kertoo myös, että\nsulhanen ei saa nähdä morsiuspukua ennen vihkimistä,\nmaltan mieleni ja postaankin tänne jotain kesäistä, jotain tuoretta, jotain makeaa ja jotain punaista.\nHypistelen hääpuvun tyllikerroksia ja viimeistelen tikkauksia. Maistelen mansikoita ja kutkuttavan odotuksen kaihertaessa sisälläni lasken päiviä hääjuhlaan.


Vuosi 2017 – EDIT\nElokuva: The Square. Tässä Ruben Östlundin ohjaamassa elokuvassa on kaikkea, mitä taidemaailmasatiirilta voi toivoa. Taattua ruotsalaislaatua. Samaistuimme erityisesti kiusalliseen avajaisdiskokohtaukseen, josta tuli vahva ARS17-Déjà-vu. Odotamme innolla (tai sitten emme) leffan hypoteettista Suomi-versiota.\nIdeologiat: Ideologinen työttömyys tai Fully Automated Luxury Space Gay Communism. Näihin liittyen Johannes Ekholmin kirjoittama kuunnelma There Is A Light That Never Goes Out kuultiin osana kuvanveistäjä Man Yaun toteuttamaa installaatiota Sinnessä. Sen voi kuunnella onneksi vielä Soundcloudissa. Haastattelimme kaksikkoa lokakuussa.\nPelit: Emma Ainalan Candy Crush Saga Mikkelin taidemuseossa ja Reija Meriläisen Survivor ARS17-näyttelyssä. #Elämänpeli puolestaan oli Temptation Island -Jonnen ikimuistoinen slogan, Temptation Island taas Sakari Tervon ja Tatu Engeströmin hieno videoteos SICissä. Kenties näemme sen vielä uudelleen jonain päivänä.\nKeho: Artor Jesus Inkerö Saariaho Järvenpäässä, Kööpenhaminassa Chart-taidemessuilla ja Turussa Wäinö Aaltosen museossa. Inkerön keho näkyi ja puhututti ympäri vuoden minne menitkin. Kulli: Camille Auerin Antiphallic Dick. Vuodelta 2018 odotamme kyllä viimeinkin uutta translakia. Digiloikka: Kiasman ARS17-näyttely. Kriittinen tekstimme siitä oli myös vuoden luetuin juttumme. Formaatti: Video. Kun uusia podcasteja putkahteli eetteriin kuin sieniä sateella, me aloitimme videomuotoiset taiteilijahaastattelumme. Tilat: Publics. Checkpoint Helsinki kuopattiin ja koki ylösnousemuksen loppuvuodesta Publicsina kunnon maratonalanseerauksen saattelemana. Odotamme hyviä keskusteluita ja matalaa vierailukynnystä. Huomion arvoinen on myös ehdottamasti Teurastamon uusi taidehalli Kohta. Saa nähdä mitä uusi vuosi tuo heille molemmille. Kansainväliset tapaukset: Parhaiten mieleemme jäi Camille Henrot‘n hieno näyttely Palais de Tokyossa ja tietysti Anne Imhofin järisyttävä Faust Venetsiassa. Biennaalien supervuosi on nyt suoritettu loppuun. Ensi vuonna ohjelmassa enää vain Manifesta, São Paulo, Berliini, Sydney, Gwangju ja muutama muu, joiden kaikkien mantra tulee ilmeisesti olemaan luokkaa “rethinking curatorial role”. Hiekka: Elina Vainio Oksasenkadulla, Purnussa ja Mustarindassa. Ja Niina Tervo WAMin Kehonkuva-näyttelyssä. Havaintojemme mukaan kivetkin kiinnostaa! Prööt: Case “Osmo Rauhala on menestynein suomalaistaiteilija”. Joukko taistelevia gubbeja vuosikymmenten takaa könyää esiin julistamaan, että kyllä toveri on mainittu Artforumissa ainakin kerran. Ketä kiinnostaa – ja miksi Hesari kirjoittaa tästä koko sivun juttuja? Eläin: Alpakkahan se. Elementit: Vesi ja tuli. Termi: Antroposeeni se vaan porskuttaa edelleen. Kastehelmi Korpijaakon näyttelyssä Raskas huoleton pystyi hiljentymään ilmastohuolen temppelissä. Ja jos vielä järjestetään yksikin keskustelutilaisuus aiheista codependence tai interdependence, kapuamme aistideprivaatiotankkiin. Ääni: Aurinko Maija Annikki Savolaisen näyttelyssä Titanikissa. Ilmiö: #metoo. Kissa nostettiin viimein pöydälle ja isosti. Taidekentälläkään ei oltu yllättyneitä. Itsenäisyys: “Independent self-starters” eli Zablujen keräilijälapsi ja muut taidemaailmateinit. On se helppoa, kun sen osaa..? Suhtautukaamme tällä kertaa varauksella mainittuun itsenäisyyteen. Jäte: Muovia on maailman merissä kohta enemmän kuin kaloja, näin uutisoitiin jo vuoden alussa. Tästä inspiroitui myös osana Kiasman ARS17:ta nähty tummanpuhuva ja tunnelmaltaan harras PET-esitys. Toivottavasti saamme vielä uusintoja! Koti: Taidekoti Kirpilä ponnahti kesällä viimein tajuntaamme Jenna Sutelan kuratoiman juhlavuosinäyttelyn myötä. Queer-opastukset Kirpilän kokoelmaan jatkuvat tammikuussa. Suomi 100: Sanna Saastamoinen-Barrois‘n suomalaisten luontosuhdetta pohdiskeleva installaatio Kasken kierto oli esillä keväästä syksyyn Vallisaaressa. Porin Kulttuurisäädön Totuus Suomesta -näyttelyn upea katalogi puolestaan ansaitsee ehdottoman erityismaininnan. Projektissa mukana olleiden taiteilijoiden lista on kerrassaan hengästyttävä. ]]>\nTagit: 2017, alpakka, anne imhof, ars17, artor jesus inkerö, Camille Auer, Camille Henrot, elina vainio, emma ainala, jenna sutela, johannes ekholm, Kastehelmi Korpijaakko, kohta, Linda ja Aura, Maija Annikki Savolainen, Man Yau, metoo, muovi, niina tervo, osmo rauhala, Palais de Tokyo, porin kulttuurisäätö, publics, reija meriläinen, Ruben Östlund, sakari tervo, Sanna Saastamoinen Barrois, suomi100, taidekoti kirpilä, tatu engeström, venetsian biennaali, vuosikatsaus, zabludowicz


TooBig - karppaus.info\nTänään on 2021-11-30 23:54:05\nViestin otsikko: TooBig\nViestiLähetetty: 2010-10-04 14:29:24\nLiittynyt: 2010-10-04 13:52:08\nAsian ytimeen: pituus 185 ja painoa 142.6 sekä ikää öö 34. Paino aina ollut korkea mutta työpaikan hiljentyminen lisäsi painoa ja työpaikan loppuminen lisäsi entisestään painoa. Myöskin isopullo kokista per päivä ei auttanut varsinkin bissen tissuttelun kanssa. Pistän aika ajoin pientä raporttii miten on paino liikkunut. Jos pystyn tiputtaa niin uskoisin että siitä voi jollekkin edes vähän lisää motivaatiota löytyä. Alin paino mihin päässyt on ollut 125. huvittavasti kun menin aikoinaan armeijaan painoin 99 mutta kun tulin ulos niin 125. Kai jokin tavoite pitäisi olla niin 99 kilon paino tavalla jolla se myös pysyisi. Tällä mennään. Risuja ja ruusuja saa antaa miten haluaa. ps. en tiedä vielä tungenko kuvia joskus mukaan vai en.\nEnsimmäisenä viikkona tippui 3 kiloa eli 139.6 kiloon. Sen jälkeen aloin paheitteni mukaisesti etsiä light siideriä jolla humaltua. Natsi Sivan light omena ja päärynä yllätti positiivisesti. mun lempparit. Pepsi max sitä on mennyt enemmän kun kehtaan nyt kirjoittaa. Toisena viikkona tippui paino 137,4 kiloon eli 2.2 kiloa lähti. Suurin ongelma pepsi max mut jos tippuu niin en välitä toivon että sen käyttö vähenee automaattisesti tulevaisuudessa.\n8.11 134.7kg kasviksia en laske mutta luonnollisesti perunaan ei tule koskettua. pepsi max mukana kuvioissa\n16.11 133.7kg pitsa ja jätski mieles mut ei retkahdusta vielä. kyseenalaista salaatti kastiketta käyttänyt vähän.\n10.12 130.6 kg ilmeisesti soijakastike mitä käytin reippaasti ruuan laitossa hidasti menoa. pullo loppus ja paino tipahti heti nopeammin. laatikollinen normi bissee tuli jossain vaiheessa juotua. maku oli huonompi mitä muistin tai sit maku muuttunut. tiedä sitten.\n17.12 129.9kg meni laatikko nallee hyi minua\n23.12 128.4kg vähä maitosuklaata tuli pikku morkis mut määrä pieni. Homma toimii jeah.\n5.1 126.5kg löysin pirkka nakei 100g 1g hiilarii kiva vaihtelu\n25.1 125.6kg hidastunut mutta ei selvää syytä.. paitsi pepsi max\n3.3 123.5kg linja pitänyt kaikessa vähän yrittänyt kaalia syödä vähemmän.\n26.3 122.8kg jäätelöä ja suklaatia vähä.. jauheliha ja nakinpalat sekasin mojolla aika normiruoka tällä hetkellä.\nViestin otsikko: Re: TooBig\nViestiLähetetty: 2010-10-04 18:35:52\nLiittynyt: 2005-11-15 12:45:57\nViestiLähetetty: 2010-10-04 18:38:19\nLiittynyt: 2008-10-25 19:29:17\nMielenkiinnosta... (ethän loukkaannu ) Miten armeijassa saa painon nousemaan? Mä kun olen luullut, että se on sellaista rääkkiä päivästä toiseen ja hyvä jos jotain ruokaa (hernekeittoa?) tippuu\nHömppä ja Ruoat\nViestiLähetetty: 2010-10-04 20:25:30\nMun mies kertoi että lihosi aikanaan armeijassa sen kymmenisen kiloa. Ne sotkun munkit...\nJa teretulemast vaan spukke joukkoon kirjavaan mukaan.\nViestiLähetetty: 2010-10-04 20:34:18\nLiittynyt: 2010-09-23 08:26:08\nTsemppiä kovasti koitokseen! Itsekkin olen todella toobig naikkonen ja viikon nyt ahkerasti karpannut. Saldona vasta reilut 3 kiloa pudottanut, mutta olo on ollut koko ajan hyvä. Eli kyllä tämä homma toimii. Vaatii vaan aluksi hieman tuoteselosteiden tuijottelua ja reseptien selailua, mutta kyllä se siitä. Kandee muistaa että vaihtelee ruokia riittävästi. Kovin yksipuolinen ruoka tuo helposti sen repsahduksen. Ainakin allekirjoittaneella. Tuota reseptit-osiota ja toisten ruokapäiväkirjoja olen ahkeraan täällä selannut.\nMitä silmät ei näe ja korvat ei kuule, sitä sydän ei sure.\nViestiLähetetty: 2010-10-16 13:42:54\nOli ihmeellisiä vartiovuoroja jotka sotki unirytmin täysin. Kärsin siitä vielä tänä päivänäkin ja ilmasten donitsien syönti keskellä yötä kun katseli valvonta monitoreita teki kanssa tepposet. Kiitoksia vaan lämpimästä vastaanotosta.\nViestiLähetetty: 2010-12-23 03:06:42\nViestiLähetetty: 2018-04-01 21:31:32\nHeh vuosia mennyt muutama tapahtunut paljon ja painoa näytti olevan vähän yli 145.. Siitä sitten taas tiputtelemaan.. En muista kuinka alas viimeiksi meni ja mihin sitten jämähti.. Nyt kuitenkin kun muistaa monet jutut mitkä toimi ei toiminut kokeilen taas uudestaan.. Katsotaan mihin asti tällä kerralla pääsee. Alku on ihan jees.\nViestiLähetetty: 2018-04-01 21:38:47\nViestiLähetetty: 2018-04-02 07:52:34\nViestiLähetetty: 2018-09-02 18:43:18\nTere... Paljon tapahtunut lähinnä pahaa.. Mutta takaisin asiaan puolivuotta vajaa pari päivää mennyt nyt toisesta aloituksesta. Tänä päivänä voin todeta että 20kg poistunut sisältäni. Ohessa pieni listaus miten mennyt. Paino jumitti ainakin kaksi kertaa noin kuukauden.. Eka oli ilmeisesti että söin liikaa paprikaa... Toka oli liikaa appelsiinmehua kun dogasin.. Aloin laimentamaan vedellä hieman mehua ja kas heti alkoi tapahtua. Ruokavalio aika erinlainen verrattuna omaan monta vuotta sitten ekaan kokeiluun.. Mutta olen tainnut löytää keinot miten homma toimii ja elämä jatkuu samana mitä se on ollut jo monet vuodet.. Suurimmat muutokset.. Ei kokista... Ei sokeri juomia... Sokeri minimiin muttei kokonaan pois... YMS.. heh.\nEnsimmäinen tavoite saavutettu... Seuraava puolivuotta toinen samanlainen olisi kiva.. Energiataso noussut painon pudotuksen ja vitutuksen nousun myötä... Ihminen saa enegiaa melko vaihtelevista asioista. Katsotaan miten käy.. Tunnesyönti ei helpota asiaa.. Ehkä puolenvuoden päästä uusi päivitys..\nViestiLähetetty: 2018-09-02 19:31:36\nHyvin olet edistynyt.\nViestiLähetetty: 2018-09-02 19:52:37


Oleskeluryhmä Alicante 5 istumapaikkaa Musta | Plantagen\nKlassinen usean hengen kulmasohva polyrottinkia ja alumiinia. Ryhmään kuuluu myös iso pöytä lasilevyin ja paksut tummanharmaat pehmusteet.\nKulmasohva on käytännöllinen ulkokaluste, jossa on tilaa usealle istujalle. Alicante-oleskeluryhmään kuuluu sileästä UV-suojatusta polyrottingista ja galvanoidusta teräksestä valmistettu tilava sohva, jossa on peräti seitsemän istumapaikkaa, sekä reilun kokoinen pöytä. Korkean selkänojan ja muhkeiden pehmusteiden ansiosta sohvassa on erittäin mukava istua. Ison pöydän pöytälevy on 5 mm:n karkaistua lasia, ja pöydän korkeus on juuri sopiva ruokailuun tai kahvitteluun. Mukana pehmusteet polyesterikangasta (230 g/m2). Mitat: sohvan vasen puoli 194 x 70 cm, korkeus 87 cm. Sohvan oikea puoli 177 x 70 cm, korkeus 87 cm. Pöytä 145 x 85 cm, korkeus 67 cm. Istuinkorkeus: 44 cm (sisältää tyynyn). Kalusteet toimitetaan osittain koottuina. Liitososat sisältyvät pakkaukseen.\nSyvyys: 177 cm


[quote=Vierailija][quote author="Vierailija" time="04.08.2014 klo 15:16"] [/quote] Tähän aiheeseen vielä sen verran, että todellakin pitää paikkaansa sanonta, minkä taakseen jättää sen eestään löytää. Pilkka kapsahtaa omaan nilkkaan. Jne. Olen huomannut, että monilla kiusaajilla on todella huonot välit vanhempiinsa. Monesti tälläisillä henkilöillä on muutenkin vaikeuksia ihmissuhteissaan, ne eivät kestä. Osaisiko joku tuoda lisää ajatuksia tähän keskusteluun?[/quote]


Kodin turvajärjestelmät toimivat hyvin ja ne voivat pelästyttää pois murtovaras paitsi tarrat lähellä etuoven mutta myös hälytysjärjestelmä, joka varoittaa viranomaisia hyvin nopeasti.\nHälytyksen voi tehdä varkaat ajaa niin nopeasti, että ne eivät ehdi katsoa taaksepäin ja näin talosi on suojattu murtoja. Joten, voimme kaikki yhtä mieltä siitä, että hälytykset ovat hyviä, mutta ne on vielä puutteita.\nOn monia syitä, jotka voivat todistaa tämän.\nHälytysjärjestelmät voi olla varsin hyvä, ja jos hinta on jossain välillä $ 50 ja 135 dollaria he jopa tulevat ja asentaa sen, mutta samalla teet virheen rekisteröitymisestä 15,99 dollaria dollaria 39.99/month kahden vuoden sopimuksen. Sinun täytyy kiinnittää paljon huomiota näihin yrityksiin, jotka antavat sinulle turvajärjestelmä, koska kun olet kirjautunut myyvät sopimuksen suurempi yritys, joka tarjoaa sinulle palvelun partion ja lähettämistä. Lopulta monien laskelmien, ei ole epäilystäkään siitä, että yritys, joka antoi sinulle hälytysjärjestelmä ilmaiseksi voittaa yli 500 dollaria.\nVoit sanoa, että jokainen voitti, koska sinulla turvajärjestelmä suojaamaan perhettäsi, asennus yhtiö sai rahaa ja jopa lähtömaan yhtiö on uuden tilin, mutta se ei ole se totta. Ei voi olla tapauksia, kun asentaja ja lähettäminen ovat sama yritys, mutta vain kerron ne erotetaan niin, että he voivat tehdä enemmän rahaa. Joskus jopa asennusohjelma on varas, koska se myy sinulle roskapostia turvajärjestelmät, jotka tekevät murtovaras työtä paljon helpompaa. Siksi on hyvä olla varovainen, kun ostaa tällaisia tärkeitä järjestelmiä ja vain kun olet mielestäsi kaikki vastaukset, rekisteröidy uskottava yritys.\nhälyttimen tarroja edessä talon, hälytys annetaan ilmaiseksi, hälytysjärjestelmä, junk turvajärjestelmät, kodin turvajärjestelmät, palvelu lähettämistä varten hälytyksen, palvelun partio varten alrm, pelottaa pois murtovaras, tilaamaan hälytyksen sopimus, voittaa kodin turvajärjestelmä


Naisille kaksi kirvelevää vierastappiota, miehet hakivat voiton Helsingistä - Keravan Kori-80 ry\nNaisille kaksi kirvelevää vierastappiota, miehet hakivat voiton Helsingistä\nRudolf Mua oli jälleen tehokas Urheilutalolla: 33 pistettä, 11 levari ja 4 heiton torjuntaa. Kuva aikaisemmasta JyWe-kotiottelusta Francois Perthuis.\nRiistäjä-Rosettan kahden pelin saldo viime viikonloppuna oli yhteensä käsittämättömät 17 riistoa! Kuva aikaisemmasta ToPo-vieraspelistä Francois Perthuis.\nUSA:n maahanmuuttoviranomaiset vaikeuttavat kanadalaisen Shantale Brambe-Donaldsonin paluuta Suomen korisparketeille. Kuva Jukka Nissinen.\nKeravan Energia Teamin naisten joukkueen otteet viime viikonlopun vieraspeleissä kulkivat harmillisesti saman kaavan mukaisesti sekä Hyvinkäällä että Äänekoskella. Ensimmäiset erät sujuvat suorastaan loisteliaasti ja eroa vastustajaan syntyy tasaiseen tahtiin sen parhaimmillaan pyöriessä jo kahdessakymmenessä pisteessä.\nToisella ja kolmannella neljänneksellä alkaakin sitten viivytystaistelu, joka ratkaisukvartaalilla ajaa joukkueen jo liian tukalaan asemaan ja voitto kirpoaa hyppysistä otteluiden muutamien viimeisten minuuttien aikana.\nViime viikonloppuna joukkue jäi siis lopulta nuolemaan näppejään sarjapisteiden osalta, mutta, kun näistä peleistä otetaan opiksi ja tappiohaavat umpeutuvat luoden joukkueesta entistä kovanahkaisemman ja kylmähermoisemman, on lupa odottaa keravalaisittain huomattavasti iloisempia lopputuloksia.\nKeravan Energia Team on nyt neljännellä NSM-sarjakaudellaan tiukasti kiinni play offs -paikassa ja kaikki on edelleen joukkueen omissa käsissä. Sitä tosiasiaa ei muutama tappio sarjan tässä vaiheessa muuta miksikään.\nTilastot NSM: HyPo-Keravan Energia Team\nRaportti HyPon sivuilla: Ponteva nousi 21 pisteen takaa (HoNsu-HyPo -raportin alapuolella)\nTilastot NSM: Huima - Keravan Energia Team\nRaportti Huima sivuilla: Naiset pitivät yleisön jännityksessä\nMiesten edustusjoukkue pystyi sen sijaan pitämään pintansa loppuun asti sunnuntaiaamupäivän M1D:n B-lohkon vierasottelussaan HBA-Märskyä vastaan. Suomen lupaavimmista vanhimman ikäluokan poikajunioreista koottu Helsinki Basket Academy Märsky antoi kuitenkin jälleen kerran oivan vastuksen keravalaisille ottelun lopullisen ratkeamisen tapahduttua vasta neljännen erän loppupuoliskolla.\nKeravan Energia Team vei ensimmäisen jakson nimiinsä 17-25, mutta toinen erä meni isännille 29-25 Joni Herralan upotettua juuri ennen isoa taukoa, metrin verran kolmosrajan takaa, jäätävän summerikolkin sukkana pussiin ja kavensi eron neljään pisteeseen (46-50).\nTästä innostuneena Märsky jatkoi kiriään heti kolmoskvartaalin alkajaisiksi Julius Rajalan kolmosella. Tilanteessa 51-52 vieraat tarjosivat isännilleen jo piikkipaikkaakin, mutta se ei kelvannut, joten Rudolf Mua päätti puolestaan nakata kolmosen naruihin. Se helpotti oleellisesti keravalaisten pelaamista ja viimeiseen erään lähdettiin lopulta 64-73 vierasjohdossa.\nKertaalleen Märskyn pojat kirivät vielä viiden pisteen päähän (75-80), mutta pelin viimeinen viisiminuuttinen meni täysin Energia Teamin komennossa ja Antti Heiskasen päätöskolkki repi sekä vieraspisteet yli sadan että eron suurimmilleen summerin soidessa. Lopputulos 81-102.\nKeravan Energia Team on näin voittanut kaikki kolme tämän kauden kohtaamistaan HBA-Märskyä vastaan. Kertaalleen joukkueet kohtaavat vielä keväämmällä Killassa. Ehkä silloin nuoruuden into ajaa jo kokemuksen edelle.\nTilastot M1D (B): HBA-Märsky - Keravan Energia Team\nRaportti HBA-Märskyn sivuilla: Kerava kolmannen kerran HBA-Märskyä parempi\nKeravan Energia Teamin naisten osalta ottelut jatkuvat edelleen reissupelillä, kun joukkue matkustaa sarjakärki Lappeenranna Catzin vieraaksi ensi lauantaina. Ottelu alkaa tällöin paikallisella Urheilutalolla klo 14.00!\nMiesten edustusjoukkue sen sijaan pääsee ensi sunnuntaina 20.1.2013 takaisin Killan hallin mukavaan tunnelmaan, kun se saa vieraakseen klo 15 alkavaan M1D:n B-lohkon otteluun erinomaisessa vireessä olevan Turun NMKY:n. Luvassa on erittäin mielenkiintoinen kamppailu, jota ei kannata jättää väliin! TERVETULOA!!


Kämäräinen täräytti kärkituloksen Vantaalla, Leveelahti hyödynsi Paakkalan vinkin – Yleisurheilu.fi\nJulkaistu 27.06.2020 29.06.2020\nSanna Kämäräinen heitti Vantaalla naisten kiekkomittelössä toiseksi parhaan tuloksensa viiteen vuoteen. Kämäräinen voitti napakkaan vastatuuleen käydyn kilpailun kauden kotimaisella kärkituloksella 56,45. Edellisen kerran hän on heittänyt paremmin toissa vuonna.\n– Heti huomaa, kun pääsee isompiin kisoihin, että heittämiseen tulee ekstratsemppiä. Oli tosi hyvä fiilis, Kämäräinen hehkutti.\nLapinlahden Vetoa edustava Kämäräinen oli hellesäässä hyvässä vireessä. Sarjan toiseksi ja kolmanneksi parhaat heitot kantoivat 54,89 ja 54,39.\n– Viisi vuotta sitten en olisi ollut tähän tyytyväinen, mutta nyt olen. Minulla on nyt hyvä tunne koko tästä kesästä, Kämäräinen iloitsi.\nParhaimmillaan 61,07 heittäneen Kämäräisen, 34, uraa ovat kiusanneet selkävaivat, mutta hän on sisukkaiden kuntoutusjaksojen jälkeen pystynyt jatkamaan uraansa.\n– Minusta tuntuu, että se uran paras heitto on vielä heittämättä, Kämäräinen sanoi.\nLeveelahti heitti kesän parhaansa\nToiseksi naisten kilpailussa heitti Virtain Urheilijoiden Helena Leveelahti kesän parhaalla tuloksellaan 54,61. Pisimmästä heitostaan Leveelahti jakoi kiitosta kilpakumppanilleen Vilma Paakkalalle.\n– Vilma kertoi minulle viidennen heiton jälkeen, mihin tukijalkaa pitää laittaa, Leveelahti kiitteli. Hän sivalsi parhaansa kuudennella heitolla.\n– Alkuvuodesta oli pieniä ongelmia, mutta kevään treenit ovat menneet hyvin. Nyt kun saan tuon tukijalan paikalleen ja vähän vasenta kättä hillittyä, sieltä pitäisi tulla pidempiä heittoja. Fysiikkakin on mennyt tasaisesti eteenpäin, Leveelahti summasi.\nKeuruun Kisailijoiden Salla Sipponen ei saanut heittoaan jengoilleen toivomallaan tavalla ja oli kolmas tuloksella 53,96.\nPerälampi: Tulos tulee kisojen kautta\nMiesten kilpailussa Espoon Tapioiden Oskari Perälampi oli odotetusti omaa luokkaansa. Hän voitti kilpailun heitettyään 56,95. Nokian Urheilijoiden Ville Kivioja oli toinen tuloksella 53,88.\n– Se oli aika perustekemistä. Pidempi heitto on kiinni ihan pikkujutuista, kun vaan kisaa tasaisesti, niin sieltä se tulee, Perälampi sanoi.\nMiehet, kiekko: 1) Oskari Perälampi EspTa 56,95, 2) Ville Kivioja NokU 53,88, 3) Olli-Pekka Korhonen KaavKa 51,81.\nNaiset, kiekko: 1) Sanna Kämäräinen LapinlVe 56,45 (kkk), 2) Helena Leveelahti VirtainU 54,61, 3) Salla Sipponen KeurKi 53,96, 4) Lotta-Kaisa Eliander TuUL 51,93, 5) Vilma Paakkala EspTa 51,62.


ID 2354156. Muut varaosat auton varaosat\nOpel Omega LisätiedotOmega kaupan joko kokonaisena taikka varaosina. Umpiot ja pakoputki uusittu kesällä. Jarru putket kuukausi sitten. Leimaa jäljellä 28.11 asti. Kone sökö, veivi tuli lohkosta läpi. Ehjä sisusta, pohja kunnossa, muualta löytyy ruostetta. Täysin toimiva kitkalukkoperä\n***** vastasi 100e jos ite tulee purkaa\nSoita: 450 € Opel Omega Nettivaraosa ID 2354156 Hakutulokset


Taaleri - Toimintaperiaatteet\nTaalerin toimintaperiaatteet ja arvot kuvaavat toimintaamme ohjaavia eettisiä periaatteita ja sitä, mikä on mielestämme oikea tapa toimia.\nToimintaperiaatteet muodostavat pohjan kaikelle toiminnalle Taaleri-konsernissa emmekä tingi näistä.\nI. Yleistä Taalerin toimintaperiaatteista\nJokainen taalerilainen joutuu tilanteisiin, joissa hänen tulee päättää itse, miten toimia. Taalerin arvot ja nämä Taalerin toimintaperiaatteet selvittävät toimintaa ohjaavia eettisiä periaatteita ja sitä, mikä on mielestämme oikea tapa toimia. Nämä Taalerin toimintaperiaatteet muodostavat pohjan kaikelle toiminnalle Taaleri-konsernissa eikä niistä voi tinkiä.\nTaalerin toimintaperiaatteiden taustalla vaikuttavat Taalerin arvot, jotka ovat eettisyys, asiakasymmärrys, keskinäinen kunnioitus ja yrittäjyys.\nTaalerin toimintaperiaatteiden lisäksi Taaleri Oyj:n hallitus on vahvistanut koko konsernia koskevia periaatteita ja ohjeita. Ne ohjaavat Taaleri-konsernin kaikkien yhtiöiden toimintaa kullakin liiketoiminnan osa-alueella, ja niiden pohjalta yhtiöt päättävät omat tarkemmat toiminta- ja työohjeensa. Edellä mainittujen ohjeiden tarkoituksena on näiden Taalerin toimintaperiaatteiden ohella varmistaa, että konsernin yhtiöiden hallinto on luotettavaa ja että keskeiset menettelytavat ovat moitteettomia ja yhteneväisiä koko konsernissa, ottaen kuitenkin huomioon eri liiketoiminta-alueiden väliset erot.\nJokainen Taalerin työntekijä vastaa henkilökohtaisesti näiden Taalerin toimintaperiaatteiden ja kaikkien muiden häneen soveltuvien Taalerin ohjeistusten noudattamisesta. Taalerin toimintaperiaatteiden, lakien sekä muiden periaatteiden tai ohjeiden noudattamatta jättämisestä voi aiheutua oikeudellisia tai hallinnollisia seuraamuksia henkilölle itselleen, muille työntekijöille ja Taalerille sekä tällaiselle menettelyllä voi olla vaikutusta Taalerin maineeseen. Kaikilla Taalerin työntekijöillä on velvollisuus ylläpitää yhtiön mainetta ja eettisiä standardeja.\nMikäli Taalerin työntekijä havaitsee liiketoimintatapoja tai muuta toimintaa, joka voi olla tai on Taalerin toimintaperiaatteiden, lain tai säännösten vastaista, häntä kannustetaan ilmoittamaan siitä esimiehelleen tai Taalerin whistle blowing -ohjeistuksen mukaisesti.\nRehellinen ja eettinen toiminta sekä lakien noudattaminen ovat jokaisen taalerilaisen asia.\nNämä toimintaperiaatteet koskevat kaikkia Taaleri-konserniin kuuluvia yhtiöitä ja niissä työskenteleviä henkilöitä.\nLakien ja sääntöjen noudattaminen\nTaaleri on sitoutunut noudattamaan niiden maiden lakeja ja säädöksiä sekä viranomaisen määräyksiä, joissa liiketoimintaa harjoitetaan. Lakien noudattaminen sekä vastuullinen ja eettinen toiminta ovat liiketoiminnan kulmakiviä.\nPaikallisten lakien ja määräysten lisäksi Taaleri on sitoutunut noudattamaan kansainvälisesti tunnustettuja ihmisoikeuksia siten kuin ne on YK:n ihmisoikeuksien yleismaailmallisessa julistuksessa määritelty sekä Kansainvälisen työjärjestön (ILO) perusnormeja. Lisäksi Taaleri noudattaa muita EU:n kestävän rahoituksen taksonomian mukaisia vähimmäistason suojatoimia.\nTaaleri Oyj noudattaa Arvopaperimarkkinayhdistyksen ylläpitämää pörssiyhtiöille laadittua hallinnointikoodia, Nasdaq Helsinki Oy:n (Helsingin Pörssi) sääntöjä sekä arvopaperimarkkinalainsäädäntöä ja sen nojalla annettuja viranomaismääräyksiä.\nKorruptio ja lahjonta\nTaaleri ei hyväksy minkäänlaista korruptiota, lahjontaa tai muuta toimintaa, josta voi syntyä vaikutelma asiattomasta vaikuttamisesta liiketoimintapäätökseen tai joka tuottaa jollekin osapuolelle tai muulle henkilölle asiatonta hyötyä tai jonka voidaan katsoa muutoin pyrkivän vaikuttamaan päätöksentekoon.\nTaaleri tai sen työntekijä ei saa koskaan tarjota tai maksaa lahjuksia virkamiehille, yksityishenkilöille tai yrityksille. Taaleri tai sen työntekijä ei saa myöskään koskaan pyytää tai ottaa vastaan lahjuksia.\nTyöntekijöiden tulee huolehtia siitä, että kaikki kolmansille osapuolille suoritettavat maksut ovat asianmukaisia, niille on hyväksyttävä liiketoiminnallinen peruste ja ne kirjataan oikein.\nTyöhön liittyvissä suhteissa vain tavanomaisten lahjojen ja muiden etuuksien antaminen ja vastaanottaminen on sallittu. Lahjan tai muun etuuden vastaanottaminen ei saa johtaa minkäänlaiseen riippuvuussuhteeseen lahjan antajaan. Kunkin maan lainsäädäntö ja oikeuskäytäntö määrittävät, mikä on tavanomainen lahja tai etu.\nEturistiriidat ja sivutoimet\nTaalerin työntekijöiden ja Taalerilta toimeksiannon saaneiden edellytetään aina toimivan Taalerin edun mukaisesti. Taalerin palveluksessa oleva ei saa myöskään käyttää asemaansa Taalerilla oman edun tavoitteluun. Tilanteissa, joissa henkilökohtaiset edut voivat olla ristiriidassa Taalerin edun kanssa, Taalerin työntekijöiden tulee pidättäytyä päätöksenteosta ja siirtää asia sellaisen henkilön hoidettavaksi, jolla ei ole eturistiriitaa asiassa.\nTaaleri Oyj:n hallitus on hyväksynyt koko konsernia koskevan eturistiriitapolitiikan, jossa on tunnistettu tilanteita, joissa katsotaan syntyvän eturistiriitatilanteita ja toimintaohjeet tällaisiin tilanteisiin. Taaleri Oyj:n hallitus on hyväksynyt myös johdon lähipiiriliiketoimia käsittelevän toimintaohjeen.\nTaalerin työntekijän tulee saada Taaleri Oyj:n toimitusjohtajalta erikseen lupa sivutoimen ottamiseen sekä ammatin tai liikkeen harjoittamiseen. Sivutoimi tai edellä mainittu taloudellinen toiminta ei saa häiritä päätoimen hoitamista Taalerilla eikä aiheuttaa Taalerin ja kyseisen henkilön välille eturistiriitaa. Taaleri Oyj:n hallitus on hyväksynyt ohjeet sivutoimilupien hakemisesta ja myöntämisestä.\nRahanpesun ja terrorismin rahoituksen estäminen sekä pakotteet\nTaalerilla on nollatoleranssi rahanpesuun ja terrorismin rahoitukseen. Taalerin toiminnassa tulee noudattaa aina rahanpesun ja terrorismin rahoittamisen estämiseen liittyviä lakeja ja viranomaismääräyksiä.\nTaalerin tulee tuntea asiakkaat ja yhteistyökumppanit laissa edellytetyin tavoin. Jos Taaleri ei voi varmistua asiakkaidensa varojen alkuperästä tai yhteistyökumppaniensa liiketoimien lain tai hyvän tavan mukaisuudesta, Taaleri ei voi aloittaa asiakassuhdetta tai yhteistyötä.\nTaaleri noudattaa toiminnassaan Taaleria sitovaa pakotelainsäädäntöä ja seuraa yhteistyökumppaniensa toimintaa välttääkseen toimimasta Taaleria sitovilla pakotelistoilla olevien tahojen kanssa.\nTaaleri Oyj:n hallitus on hyväksynyt koko konsernia koskevat ohjeistukset rahanpesun ja terrorismin rahoittamisen estämiseksi ja selvittämiseksi sekä ohjeen yhteistyökumppaneista.\nLuottamuksellinen tieto ja sisäpiirintieto\nTyö-, toimi- tai toimeksiantosuhteen perusteella saatua Taalerin luottamuksellista tietoa ei saa paljastaa ulkopuolisille eikä käyttää omaksi tai kolmannen osapuolen hyväksi. Taaleri käsittelee henkilötietoja ja suojaa ne kulloinkin sovellettavien lakien mukaisesti.\nTaaleri kommunikoi arvopaperimarkkinalakien ja -sääntöjen mukaisesti sekä suojaa sisäpiirintiedot. Väärinkäytösten ehkäisemiseksi sisäpiirin kaupankäyntiä sekä sisäpiiritiedon ilmaisemisesta ja hyödyntämistä on rajoitettu ja ohjeistettu.\nTaaleri Oyj:n hallitus on hyväksynyt koko konsernia koskevan sisäpiiri- ja kaupankäyntiohjeen.\nKilpailun vastainen toiminta\nKilpailulainsäädäntö edistää tehokasta kilpailua. Taaleri kilpailee vain tavalla, joka noudattaa kulloinkin soveltuvaa kilpailulainsäädäntöä.\nAsiakassuhteita tulee hoitaa rehellisesti ja asiakkaita kohdella yhdenvertaisesti. Asiakkaan ja Taalerin välille mahdollisesti syntyvässä eturistiriitatilanteessa tulee aina asettaa asiakkaan etu ennen Taalerin tai sen henkilöstöön kuuluvan etua. Asiakkaan ja Taalerin välillä mahdollisesti syntyviä eturistiriitatilanteita hallitaan Taaleri Oyj:n hallituksen hyväksymällä eturistiriitapolitiikalla.\nAsiakkaille suunnattavan markkinoinnin tulee olla ammattimaista, eikä asiakkaille saa koskaan antaa virheellistä tai liioiteltua kuvaa Taalerin tuotteista.\nTaaleri mahdollistaa helpon muutoksenhaun tyytymättömille asiakkailleen.\nOsakkeenomistajat ja velkasijoittajat\nTaaleri Oyj pyrkii toimimaan aina osakkeenomistajiensa etujen mukaisesti.\nYhtiön johdon tehtävänä on varmistaa, että yhtiön toiminta järjestetään tehokkaasti ja tavoitteellisesti noudattaen Taalerin toimintaperiaatteita ja muita Taalerin ohjeistuksia. Taaleri kohtelee kaikkia osakkeenomistajiaan yhdenvertaisesti.\nTaaleri Oyj:n osakkeen arvon objektiivisen määräytymisen varmistamiseksi, Taaleri huolehtii, että markkinoilla on aina oikeat, riittävät ja ajantasaiset tiedot Taalerin strategiasta, toiminnoista, liiketoimintaympäristöstä ja taloudellisesta asemasta. Taaleri Oyj:n hallitus on vahvistanut tätä varten tiedonantopolitiikan.\nTaaleri kohtelee kaikkia velkasijoittajiaan tasapuolisesti ja noudattaa heitä kohtaan samanlaista avoimuutta kuin osakkeenomistajia kohtaan kulloinkin sovellettavan arvopaperimarkkinasääntelyn mukaisesti.\nTaaleri kunnioittaa YK:n ihmisoikeuksien julistuksen määrittelemiä yleismaailmallisia ihmisoikeuksia.\nJokaista työntekijää kohdellaan oikeudenmukaisesti ja samalla tavalla riippumatta tämän sukupuolesta, rodusta, uskonnosta, kansallisuudesta, iästä tai fyysisistä ominaisuuksista. Syrjiviä käytäntöjä rekrytoinnissa, ylennyksissä, palkitsemisessa tai yleisessä käytöksessä työpaikalla ei suvaita. Pakko- tai lapsityövoimaa ei hyväksytä missään olosuhteissa.\nTaaleri pyrkii luomaan tasapuolisen, hyvän, avoimen ja yrittäjyyteen kannustavan työilmapiirin. Johtamiskulttuurilla Taaleri pyrkii sitouttamaan ja osallistamaan työntekijöitä kaikilla organisaation tasoilla. Taaleri kannustaa työntekijöitään henkilökohtaiseen ja ammatilliseen kehittymiseen.\nTaaleri tukee työntekijöidensä terveyttä ja hyvinvointia sekä tarjoaa terveellisen ja turvallisen työpaikan.\nTaaleri pyrkii vaikutusmahdollisuuksiensa puitteissa varmistamaan sen, että kaikki sen yhteistyötahot ja muut kumppanit noudattavat periaatteita, jotka ovat sopusoinnussa Taalerin toimintaperiaatteiden kanssa.\nYhteistyökumppanit tulee valita huolellisesti ja heiltä tulee edellyttää lakien noudattamista omassa toiminnassaan. Taaleri ei toimi sellaisten yhteistyökumppanien kanssa tai solmi liikesuhteita yhteistyökumppaneihin, joiden Taaleri tietää toimivan lain tai hyvän liiketavan vastaisesti.\nYhteistyökumppaneita valittaessa ja heidän kanssaan toimiessa tulee aina valvoa Taalerin etuja.\nTaaleri selvittää kaikkien vähäistä merkittävämpien yhteistyökumppaniensa taustatiedot, kuten sisäisen due diligence -prosessin mukaiset selvitykset, luotto- ja muut taloudelliset tiedot ja varmistaa, ettei yhteistyökumppani ole pakotelistalla. Yhteistyökumppanien tietoja tarkistetaan säännönmukai-sesti niiden ajantasaisuuden varmistamiseksi.\nTaaleri pyrkii ylläpitämään hyvät suhteet viranomaisiin ja tekemään näiden kanssa yhteistyötä avoimen ja aktiivisen vuorovaikutussuhteen edistämiseksi. Taaleri pyrkii myös osallistumaan eri tavoin sen kulloistenkin toimialojen sääntelyn kehittämiseen kunkin toimialan kannalta tarkoituksenmukaiseen suuntaan.\nIV. Taaleri ja vastuullisuus\nVastuullisuus on keskeinen osa Taalerin strategiaa ja tarkoittaa vastuuta ihmisistä, ympäristöstä ja yhteiskunnasta. Otamme toiminnassamme huomioon sekä taloudelliset että vastuullisuuteen ja kestävyyteen liittyvät mahdollisuudet ja vaikutukset. Tarkastelemme toimintamme kestävyysriskejä ja ESG-tekijöitä eli ympäristöön, yhteiskuntaan sekä hallintotapaan liittyviä vastuullisuusnäkökulmia. Vastuullisuuden ja kestävyyden toteuttamista tuetaan konserni- ja liiketoimintokohtaisilla politiikoilla ja ohjeistuksilla. Jokaisen taalerilaisen toiminnan on vastattava konsernin politiikoissa ja liiketoiminnon ESG-politiikassa kuvattuja vastuullisuuden periaatteita ja toimintatapoja.\nTaaleri Oyj:n hallitus on hyväksynyt koko konsernia koskevat vastuullisuusperiaatteet ja kestävyysriskipolitiikan.


Kirkkoneuvosto Nro 6/2014 sivu 1. Kokousaika: Ti klo Kokouspaikka: Virastotalon neuvotteluhuone, Pilpalantie 3 - PDF\nKirkkoneuvosto Nro 6/2014 sivu 1. Kokousaika: Ti klo Kokouspaikka: Virastotalon neuvotteluhuone, Pilpalantie 3\nDownload "Kirkkoneuvosto Nro 6/2014 sivu 1. Kokousaika: Ti 19.8.2014 klo 18.00 Kokouspaikka: Virastotalon neuvotteluhuone, Pilpalantie 3"\n1 LOPEN SEURAKUNTA ASIALISTA/KOKOUSKUTSU Kirkkoneuvosto Nro 6/2014 sivu 1 Kokousaika: Ti klo Kokouspaikka: Virastotalon neuvotteluhuone, Pilpalantie 3 Asialuettelo 65 Kokouksen avaus ja alkuhartaus 66 Kokouksen laillisuus ja päätösvaltaisuus 67 Pöytäkirjantarkastajat 68 Työjärjestyksen hyväksyminen 69 Päätöksiä ja muistioita tiedoksi 70 Kuulutus hoitamattomista haudoista 71 Vuokrasopimus toimitilasta Launosten koululla 72 [Palvelussuhdeasia, ei internettiin] 65 [Palvelussuhdeasia, ei internettiin] 66 Muut asiat 67 Kokouksen päätös Lopella Tuomas Hynynen, puheenjohtaja Kokouskutsu ja asialista on lähetetty jäsenille postitse Kokouksen tarkastettu pöytäkirja, johon on liitetty muutoksenhakuohjeet, pidetään yleisesti nähtävänä kirkkoherranvirastossa viraston aukioloaikoina. Kirkkoherranvirasto on avoinna ma-pe Tämä kuulutus on pidetty nähtävillä seurakunnan ilmoitustaululla Pirjo Kuuluvainen\n2 LOPEN SEURAKUNTA Nro 6/2014 Kirkkoneuvosto sivu 2 Kokousaika Tiistai klo Kokouspaikka Virastotalon neuvotteluhuone, Pilpalantie 3 Jäsenet läsnä poissa Varajäsenet Läsnä Poissa puheenjohtaja varapuheenjohtaja Tuomas Hynynen Marja-Leena Kuparinen Juho Aarnio Aimo Alho Minna Auvinen Arja Niemi Riitta Suonurmi Sakari Vuorinen Elis Väänänen Maria Leino Kari Koukku Jarmo Nikkola Eva-Liisa Laakso Satu Myllykoski Anne Lukana Joni Lähde Veikko Makkonen 70- Muut osallistujat Jarmo Kuparinen, KV:n pj Jarno Hatakka KV:n vpj 71- Pirjo Kuuluvainen, sihteeri Janne Nummela, hautaus- ja kiinteistötoimen työnjohtaja Asiat Allekirjoitus T. Hynynen Riitta Suonurmi P. Kuuluvainen Minna Auvinen puheenjohtaja puheenjohtaja sihteeri sihteeri 65-71, , Pöytäkirjan tarkastus Lopella Allekirjoitukset Muutoksenhaku Aimo Alho Arja Niemi Kirkkolain 24. lukuun ja muuhun lainsäädäntöön perustuvat muutoksenhakuohjeet liitteenä\n3 Lopen seurakunnan kirkkoneuvosto 6/ Sivu 3/6 65 Kokouksen avaus ja alkuhartaus Puheenjohtaja avasi kokouksen klo ja piti alkuhartauden Psalmi 119 tekstistä. 66 Kokouksen laillisuus ja päätösvaltaisuus Päätösehdotus: Kokous todetaan lailliseksi ja päätösvaltaiseksi. 67 Pöytäkirjantarkastajat Päätösehdotus: Pöytäkirjantarkastajiksi valitaan Elis Väänänen ja Juho Aarnio. Päätös: valittiin pöytäkirjantarkastajiksi Aimo Alho ja Arja Niemi. 68 Työjärjestyksen hyväksyminen Päätösehdotus: Kirkkoneuvosto hyväksyy kokouksen työjärjestyksen esityslistan mukaisena. 69 Päätöksiä ja muistioita tiedoksi Talouspäällikön päätösehdotus: Kirkkoneuvosto merkitsee tiedokseen seuraavat kokouksessa esillä olevat päätökset: Kirkkoherran päätökset /2014 Talouspäällikön päätökset /2014 Varhaiskasvatuksen työalajohtajan päätös 11 /2014\n4 Lopen seurakunnan kirkkoneuvosto 6/ Sivu 4/6 70 Kuulutus hoitamattomista haudoista Lopen seurakunnan hautausmaalla on todettu olevan lukuisia hoitamattomia hautoja. Kirkkolaki 17. luku 5 mom: Haudan hoito Haudat on pidettävä hautausmaan arvoa vastaavasti hoidettuina. Haudan hoidosta vastaa hautaoikeuden haltija. Kirkkovaltuusto voi kuitenkin päättää, että seurakunnan kustannuksella huolehditaan hautausmaalla tai sen osalla olevien hautojen perushoidosta. Milloin hautausmaalle on haudattu vainaja, jonka muiston vaalimista on pidettävä seurakunnan kannalta tärkeänä, kirkkovaltuusto voi päättää, että hauta hoidetaan seurakunnan kustannuksella. [ ] Jos haudan hoito on olennaisesti laiminlyöty, kirkkoneuvosto voi velvoittaa hautaoikeuden haltijan kunnostamaan haudan vuoden määräajassa siitä, kun päätös on annettu hänelle tiedoksi. Jollei hän sitä tee, kirkkoneuvosto voi julistaa hautaoikeuden menetetyksi. Päätöksestä on tiedotettava 24 luvun 11 :n 1 momentissa säädetyllä tavalla. Milloin hautaoikeuden haltijasta tai hänen olinpaikastaan ei saada tietoa, ilmoitus 3 momentissa tai hautaustoimilain 14 :n 3 momentissa tarkoitetusta tai muusta hautaa koskevasta päätöksestä tai ilmoituksesta on pantava tiedoksi haudalle. Päätöksestä tai ilmoituksesta on lisäksi kuulutettava paikkakunnalla yleisesti leviävässä sanomalehdessä. Hoitovelvoite täyttyy silloin, kun haudan nurmi- tai hiekkapinta on siisti, sekä muistomerkki ja reunakivet ovat suorassa. Kukkien istuttaminen ei ole pakollista. Pelkkä kukkien tuominen haudalle ei riitä hoitovelvoitteen täyttämiseksi. Talouspäällikön päätösehdotus: Kirkkoneuvosto tutustuu työnjohtaja Janne Nummelan laatimaan listaan (liite 70a) ja kuuluttaa Lopen lehdessä sekä seurakunnan nettisivuilla kyseisistä haudoista. Kirkkoneuvosto velvoittaa näiden hautojen hautaoikeuden haltijat kirkkolain 17. luvun 5. :n nojalla kunnostamaan haudat yhden vuoden kuluessa tämän kuulutuksen julkaisupäivämäärästä. Tätä koskeva ilmoitus (liite70b) on asetettu myös mainituille haudoille ja hautausmaan ilmoitustauluille. Ellei haudan kunnostusta tehdä, hautaoikeus voidaan julistaa menetetyksi. Maria Leino saapui klo pykälän käsittelyn aikana.\n5 Lopen seurakunnan kirkkoneuvosto 6/ Sivu 5/6 71 Vuokrasopimus toimitilasta Launosten koululla Lopen seurakunta ja Lopen kunta ovat neuvotelleen siitä, että kunta vuokraisi seurakunnalle toimitilaa Launosten koululla. Launosten koululla on meneillään peruskorjaus, jonka yhteydessä kunta tekisi tarvittavat muutokset seurakunnalle vuokrattavassa tilassa niin, että se soveltuu hyvin seurakunnan useiden työmuotojen käyttöön. Tila olisi käytettävissä alkaen. Uusi tila merkitsisi sitä, että seurakunta voisi luopua nykyisestä Apaja toimitilastaan Launosissa. Uuden toimitilan vuokrahinta kokonaisuudessaan on samaa suuruusluokkaa kuin nykyisen kiinteistön vuosittaiset ylläpito-, korjaus- ja käyttökustannukset. Talouspäällikön päätösehdotus: Kirkkoneuvosto hyväksyy liitteen 71a mukaisen vuokrasopimuksen toimitilan vuokraamisesta Launosten koulusta alkaen. Kirkkoneuvosto valtuuttaa kirkkoherran ja talouspäällikön allekirjoittamaan sopimuksen tarvittaessa vähäisin muutoksin. Jarmo Kuparinen saapui pykälän käsittelyn alussa klo [Palvelussuhdeasia, ei internettiin] [ ] 65 [Palvelussuhdeasia, ei internettiin] [ ] 66 Muut asiat Talouspäällikkö esitteli seurakunnan ja hautainhoitorahaston sijoitusraporteista laatimansa koosteen ja Lopen seurakunnan verotulokertymät. Riitta Suonurmi ehdotti, että laaditaan toimintaohjeet sellaisen tilanteen varalle, että pappi sairastuu ennen jumalanpalvelusta tai kesken jumalanpalveluksen. Veikko Makkonen ehdotti, että selvitetään mahdollisuutta lähettää videokuvaa ja ääntä jumalanpalveluksista internetin kautta. Asiaa selvitellään. 67 Kokouksen päätös Puheenjohtaja liitti muutoksenhakuohjeet pöytäkirjaan ja päätti kokouksen klo 19.44\n6 Lopen seurakunnan kirkkoneuvosto 6/ Sivu 6/6 OIKAISUVAATIMUSOHJEET JA VALITUSOSOITUS Lopen seurakunnan kirkkoneuvosto Kokouspäivämäärä Pöytäkirjan pykälä MUUTOKSENHAKUKIELLOT Kieltojen perusteet Valmistelua ja täytäntöönpanoa koskevat muutoksenhakukiellot Seuraavista päätöksistä ei kirkkolain 24 luvun 5 :n mukaan saa tehdä kirkollisvalitusta eikä hallintolainkäyttölain 5 :n 1 momentin nojalla hallintovalitusta, koska päätös koskee vain valmistelua tai täytäntöönpanoa. Julkista hankintaa koskevasta päätöksestä ei saa tehdä julkisista hankinnoista annetun lain mukaista valitusta, koska päätös koskee yksinomaan hankintamenettelyn valmistelua. Pöytäkirjan pykälät:65-69, Oikaisuvaatimusoikeudesta aiheutuva valituskielto Koska päätöksestä voidaan tehdä kirkkolain 24 luvun 3 :n 1 mom. mukaan kirjallinen oikaisuvaatimus, seuraaviin päätöksiin ei saa hakea muutosta valittamalla: Pöytäkirjan pykälät: 70, 71, 73 Erikseen säädetyt muutoksenhakukiellot 1. Kirkkolain 24 luvun 14 :n 2 mom:n, 2. hallintolainkäyttölain 5 :n 2 mom:n, 3. kirkon virkaehtosopimuslain 19 :n, tai 4. muun lainsäädännön mukaan seuraaviin päätöksiin ei saa hakea muutosta valittamalla. Pöytäkirjan pykälät ja valituskieltojen perusteet: 72 kirkon virkaehtosopimuslain 19 perusteella OIKAISUVAATIMUSOHJEET Oikaisuvaatimusviranomainen ja aika Kirkkolaki 24 luvun 14 johtuva valituskielto Hankintaa koskevista seuraavista päätöksistä ei kirkkolain 24 luvun 14 :n nojalla saa tehdä kirkollisvalitusta sillä perusteella, että päätös on julkisista hankinnoista annetun lain (1505/1992) vastainen, jos asian tutkiminen kuuluu markkinaoikeuden toimivaltaan. Pykälät: - Seuraaviin päätöksiin tyytymätön voi tehdä kirjallisen oikaisuvaatimuksen. Viranomainen, jolle oikaisuvaatimus tehdään ja yhteystiedot: Lopen seurakunnan kirkkoneuvosto Käyntiosoite: Pilpalantie 3 Postiosoite: PL 44, Loppi Telekopio: (019) Sähköposti: Pöytäkirjan pykälät: 70, 71, 73 Oikaisuvaatimus on tehtävä 14 päivän kuluessa siitä, kun asianosainen on saanut tiedon päätöksestä. Tiedoksiannon katsotaan tapahtuneen seitsemäntenä päivänä kirjeen lähettämisestä, jollei sen näytetä tapahtuneen myöhemmin. Seurakunnan jäsenen katsotaan saaneen päätöksestä tiedon kun pöytäkirja on asetettu yleisesti nähtäväksi. Oikaisuvaatimuksen voi omalla vastuullaan lähettää postitse, lähetin välityksellä tai sähköisesti (telekopioilla tai sähköpostilla). Oikaisuvaatimuksen on oltava perillä oikaisuvaatimusajan viimeisenä päivänä ennen viraston aukioloajan päättymistä. Oikaisuvaatimuksen sisältö Oikaisuvaatimuksesta on käytävä ilmi: oikaisuvaatimuksen tekijän nimi ja tarvittavat yhteystiedot asian hoitamiseksi tiedot oikaisuvaatimuksen kohteena olevasta päätöksestä millaista oikaisua päätökseen vaaditaan millä perusteilla oikaisua päätökseen vaaditaan Muutoksenhakuajan laskeminen Valitus- ja oikaisuvaatimusaika lasketaan päätöksen tiedoksisaannista, tiedoksisaantipäivää lukuun ottamatta. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Yksityiskohtainen valitusosoitus liitetään pöytäkirjanotteeseen.


A girl with big dreams: JÄÄPRINSESSANA\nTässä olisi vielä kunnon kuvat mun wanhojenpäivä lookista. Mekon teetin siis mittatilaustyönä mecco.fi :ssa ja mekosta tuli niin mun näköinen. Sain todella paljon kehuja tuosta mekosta joka tietenkin oli positiivinen juttu. En olisi voinut kuvitella tanssivani päivää missään muussa mekossa, joten valintani osui siis oikeaan.\nVaikea edes kuvitella, että tuo päivä on nyt ohi. Näin jälkikäteen se tuntuu ihan unelta, eikä todellakaan niiltä painajaisunilta, joita näin ennen wanhoja. Päivä oli mitä onnistunein ja varmasti säilyy mielessä lopun elämää! Vedinhän menemään angiinassa koko päivän ilman mitään ongelmaa. Tosiaan toissapäivänä selvisi, että angiina on mua nyt yliviikon verran vaivannut ja sain onneksi lääkekuurin tähän.\nEn vaihtaisi kuitenkaan hetkeäkään pois tuosta päivästä. Toivottavasti sitä joskus vielä pääsee laittautumaan prinsessaksi uudestaan. Ehkä sitten omissa häissä viimeistään.\nNyt on kumminkin tarkoitus kääntää katse tulevaan. Hiihtoloma starttaa perjantaina ja viikon päästä sunnuntaina istahdankin lentokoneeseen matkakohteena Ranska!!! Huippu ohjelmaa siis tiedossa. Nyt pitää kumminkin vielä jaksaa opiskella kaksi päivää, ennen lomailua. Rentoa illanjatkoa kaikille!\nLähettänyt Emma klo 18.31\nVeera SP 1. maaliskuuta 2016 klo 8.59\nVoi miten nätti mekko!!\nEmma 1. maaliskuuta 2016 klo 16.47\nhomonukke 7. maaliskuuta 2016 klo 10.37\nIhana mekko! :) Oot tosi kaunis ♥\nEmma 25. maaliskuuta 2016 klo 22.13\nApua en edes ollut huomannut tätä... Mutta kiitos ihanista kehuista ♥


Alaston miehiä väriä - dictatorshipwatch.com\nÄiti rakastaa karvaa kuvia Lesbo pissing kuvia Sarjakuva sukupuoli kuvia com Ilmainen venäläinen porno Ulkona nude kuvia Dracula sukupuolen kuvia Ilmaiset seksi filmit\nTärkein > Kuuma > Alaston miehiä väriä\nTausta tekijöiksi nähdään mm Nettiin on julkaistu valvontakameran kuvaamaa materiaalia Louisianassa sijaitsevasta Thrifty Discount.\nVuoden kalenteri on jälleen täynnä kuvia timmissä kunnossa olevista palomiehistä. Syksyn pimenevät illat antavat loistavan syyn pysyä sisätiloissa ja ammentaa.\nTorstaina pääministeri Juha Sipilän kesk. Alaston miehiä väriä. Evästeet Käytämme sivustolla evästeitä parantaaksemme käyttökokemustasi. Rasvaa tyttö melko. Sähköposti Voit jakaa juttuja sähköpostilla Voit lähettää jutun kirjoittajalle sähköpostia. Palaute Tietoa yhtiöstä Avoimet työpaikat About MTV Mainosta MTV: Ennen ja jälkeen -kuvat Houstonista pysäyttävät — tällaista jälkeä hurrikaani on saanut aikaan 1. Bethesda julkaisi The Evil Within 2: Facebook Voit seurata Suomen Kuvalehteä Facebookissa Voit jakaa juttuja Facebookissa Voit seurata jutun kirjoittajaa Facebookissa.\nMyrsky riepotteli Helsinkiä — maratonkilpailusta tuli selviytymistaistelu Hämmästyttävä näky — poni osallistui pyöräkilpailuun! Toinen poliisi puolestaan käytti mieheen paprikasumutetta, kun tämä hyökkäsi häntä kohti. Seksikäs anime gils. Vigilant-modi tuo Dark Soulsin tunnelman Skyrimiin.\nVeroale voi vielä toteutua Kevään alkoholityöryhmässä kokoomusta edustanut kansanedustaja Outi Mäkelä pelkää matkustajatuonnin lisääntyvän etenkin, jos Mainos uutinen jatkuu alla. Juhana Brotherus, Hypon Asuntoneuvola. Kysely paljasti totuuden Tyttö herkistyi leivosta syödessään — moni tietää tunteen Näin aasialaiset syövät pysyäkseen terveinä Suosituimmat asiasanat parisuhde seksi seurustelu kauneus vartalo nainen meikkaus vartalo mies perhe rakkaus nukkuminen deittailu ruoka toimisto avioliitto treffit nainen laihduttaminen ystävyys laihdutus nainen alkoholi onnellisuus muoti kuntoilu terveys hiukset raskaus uskottomuus raha euro häät rinnat mies keksintö Facebook ylipaino mies Tinder Matkailu Kaikki Matkailu Uusimmat Matkailu -artikkelit Japaniin erikoinen kahvila — asikkaat silittelevät saukkoja ja chinchilloja Maailman suurin ruokasota — kadut peittyivät tomaattimurskalla Uskomaton näky!\nMuutaman viikon välein Kelly tarkastaa kameroiden nauhan yhdessä oppilaidensa kanssa. Kauniin imetyskuvan julkaissut Vilma kertoo jatkavansa imettämistä julkisesti silloin, kun vauvalla on nälkä. Testissä OnePlus 5 — Huippuominaisuudet siedettävään hintaan.\nSometähti Mila pohtii budjettia hulvattomalla videolla. Anna Kontulan avoin ulostulo paperittomien auttamisesta: Poliisit pidättelivät miestä ja odottelivat lisäavun saapumista kymmenisen minuuttia. Ruoka Terveys Viihdeuutiset 1. Pysy aiheessa ja muista käytöstavat. Olet ajamassa kotiisi raskaan työpäivän jälkeen ja kiinnität huomiosi lähestyvään panssarivaunusaattueeseen. Maailmalta Pettäminen Jäikö aviomies kiinni pettämisestä?\nYhdysvaltain elintarvike- ja lääkevirasto on paljastanut satojen tuhansien sydämentahdistimien olevan itse asiassa terveysriski, mikäli hakkerit onnistuvat murtautumaan laitteisiin. Yksi luodeista osui sisällä haavoittuneen miehen pohkeeseen ja lävisti sen.\nKirjautuneena voit osallistua sivustolla käytäviin keskusteluihin. Nainen haluaa seksiä. Lokakuussa kameranauhoilta löytyi alaston mies, joka juoksenteli pitkin metsää. Sekavasti käyttäytynyt mies vastusti poliiseja pitkään Tampereella aamuyöstä. Alaston miehiä väriä. Käyttämällä sivustoa hyväksyt evästeiden tallentamisen laitteellesi. Jalka orja kuvia. Suomalaisnainen julkaisi kuvan ajaessaan autolla — katso, mikä sai ihmiset raivostumaan.\nHaavoittunut mies kiistää kaikki syytteet. Siirry linkistä RSS-syötesivulle ja paina Tilaa-nappia saadaksesi tuoreimmat otsikot nopeasti ja vaivattomasti.\nMaksulliset palvelut ovat tällä hetkellä maksutta käytössä. Hänen mukaansa hän yritti ampua varoituslaukauksen, mutta murtomies ilmeisesti liikkui, jolloin luoti osui miestä rintaan. Digipalvelut Puhelin 09 [email protected] Asiakaspalvelu Puhelin 09 Avoinna ma—pe 8—17 Palaute tai juttuvinkki Voit antaa toimitukselle palautetta tai lähettää juttuvinkin alla olevalla lomakkeella.\nJatkamalla hyväksyt evästeiden käytön. Lue lisää hätävarjelusta ja Kuljun ampumistapauksesta tästä linkistä. Lähetti toiselle naiselle tarkoitetun viestin erehdyksessä vaimolleen. Meikkivinkkejä selatessa moni ammattilainen neuvoo naisia käyttämään tiettyjä luomivärisävyjä sen. Myrsky riepotteli Helsinkiä — maratonkilpailusta tuli selviytymistaistelu Hämmästyttävä näky — poni osallistui pyöräkilpailuun!\nHuumori Seksi Mies halusi lähetellä seksiviestejä — nainen pilasi roolileikin hillittömällä tavalla: Jotkut videot saattavat tuntua enemmän. Palaute Tietoa yhtiöstä Avoimet työpaikat About MTV Mainosta MTV: Jackson Tom Cruise Scarlett Johansson Morgan Freeman Jennifer Lawrence Chris Hemsworth Emma Stone Robert de Niro Oscar Ryan Gosling Johnny Depp Don Cheadle Ian McKellen Sean Penn Leonardo DiCaprio Batman Aaron Taylor-Johnson Dwayne The Rock Johnson Anthony Hopkins Luke Evans Keanu Reeves Helena Bonham Carter Zack Snyder Andy Serkis Paul Giamatti Hobitti Bruce Willis Gary Oldman Arnold Schwarzenegger Tom Wilkinson Vin Diesel Ashley Judd Tommi Korpela Miss Pop\nMitä tekisit, jos saisit mieheltäsi tekstiviestin, joka on selvästi tarkoitettu jollekulle muulle? Viestiketju osiossa ' Hiekkalaatikko ' , käynnistäjänä Ennole , Entinen jäätanssija Susanna Rahkamo kouluttaa nyt johtajia huippu-urheilun opeilla:\nMusta isä kuvia 900\nKuuma soolo putki Riistakamera kuvasi villieläimiä — sitten alaston mies ilmestyi ruutuun! Haastattelussa Xbox-johtaja Aaron Greenberg StaraTV: Räväkkä muusikko Pink palkittiin juuri järjestetyssä MTV Video Music Awards.\nVITTU ASEMA KUVIA Nekin perheenjäsenet, jotka eivät ole kiinnostuneita taiteesta, saa mukaan lahjomalla:\nNatiivi amerikkalaisia tyttöjä kuvia Opel Peugeot Renault Skoda Subaru Suzuki Tesla Toyota Volkswagen Volvo. Viinaveroista tyrmistyneelle ravintola-alalle toivoa hallitusriveistä: Maailmanlaajuiseen suosioon kohonnut Angry Birds saa rinnalleen aivan toisenlaisen lintupelin.\nIhana diapered naiset Wuorinen vastaa Hesarin huutoon: Kun alaston Lenin astelee tupaan — Lue Seija Forsströmin teatteriarvio.


Koripallon MM-kisat, Japani, 19.8.-3.9. | Ylikerroin.com\nTänään on 13.12.2017, 08:12\nKoripallon MM-kisat, Japani, 19.8.-3.9.\nViestin otsikko: Koripallon MM-kisat, Japani, 19.8.-3.9.\nLähetetty: 18.08.2006, 09:14\nKoriksen MM-kisat alkavat lauantaina Japanissa. Ennen skabojen alkua on löytynyt muutama maistuva kohde.\nVaikka kuinka katsoisin Stars%stripes -lasieni lävitse, en saa jenkkejä yli 60-prosenttisiksi mestarisuosikeiksi. Koska olen eri linjoilla kuin bookerit, tämä vaatinee perustelua.\nTeam USA on koonnut Japaniin JOUKKUEEN. Se ei siis koostu kobebryanteista ja muista tähdistä vaan pelaajat on roolitettu aiempia vuosia paremmin. Ongelmia voi aiheuttaa ylimmielisyys sekä NBA:sta poikkeavat säännöt.\nUSA voittanee D-lohkon ja saa ensimmäisellä pudotuspelikierroksella vastaansa C-lohkon neleosen (tn. Turkki, mahdollisesti Australia). Kvartseissa vastustaja on B2 tai A3, siis Saksa tai Serbia. Mikäli C-lohkossa Kreikka ja Liettua pyrkivät välttämään jenkkien kohtaamista, niin Brasilia voittanee lohkon ja tulee vastaan semeissä (vaihtoehtona A2 eli Ranska). Finaaliin toiselta puolelta kavunnee Espanja tai Argentiina.\nLohkosta jatkoon pääsemisen tn. on lähes 100.\nKahden ensimmäisen pudotuspelikierroksen voittaminen ei ole millään yli 90 prosenttia.\nSemeissä voiton tn. on 80. Finaalissa (varsinkin jos vastustaja on Espanja) jenkkien voiton tn. ei ole 80 prossaakaan.\nSiis: 0,9*0,8*0,8= 0,576\nJenkkien mestaruutta saa myytyä alle 1,5. Pinny tarjoaa "USA ei voita mestaruutta" 3,26 (kertoimet vaihdellee 3,03-3,30).\nEspanja on kisojen kakkossuosikki. Pepu Hernandezilla on käsissään maan historian paras korisjengi (Pau Gasol, Garbajosa, Calderon, Navarro...) Voitti kaikki valmistautumisottelunsa, joista tosin suurimman osan kotonaan. Kaatoi mm. kahdesti Argentiinan.\nOma mestaruusprossani 15.\nTarjolla näyttää olevan jopa yli 10 kertoimia. Oma peli Bfairilta 9,4 (-komissio).\nOlympiavoittaja Argentiina ei ole vakuuttanut valmistaumisesssa. Silti tämä on käytännössä sama jengi kuin Ateenassa. Alejandro Montecchia tosin lopetti, Taussa pelaava Pablo Prigioni on kuitenkin hyvä pelintekijä (ABC-liigan paras) ja löytää syötöillään Luis Scolan vaikka silmät kiinni. Andres Nocioni taitaa olla tällä kertaa joukkueen ykköshahmo, kun Manu Ginobili on ollut vuoden verran vähän varjojen mailla. Jos Manu pääsee lähellekään omaa tasoaan, Argentiinan mahdollisuudet paranevat,\nMutta nytkin kerroin 18 on riittänyt ihan hyvin.\nKreikkaa ja Saksaa olen ehtinyt jo ostaa kalliilla ja myydä vähän halvemmalla.Saksaa kannattaa ostaa vielä pörsseistä yli 100 kertoimella. Täysin Dirk Nowitzkin varassa oleva jengi ottaa alkulohkossa muutaman hyvän voiton, niin omat pääsee ottamaan pois jo hyvissä ajoin.\nHyvin puolustavaa Kreikkaa en suosittele ostamaan enää nykyisillä alle 20 kertoimilla. Euroopan mestarit saattavat taktikoida itsensä lohkokakkosiksi tai -kolmosiksi, jotta välttäisivät jenkit ennen mahdollista finaalia.\nUSA Tarjoa 1,46\nUSA, not win\t3,26\nLähetetty: 18.08.2006, 09:40\nLohkoistakin on saanut muutaman pelin. Avauskierroksen peleistä mahdollisesti myöhemmin.\nA-lohko (Argentiina, Ranska, Serbia, Venezuela, Nigeria, Libanon).Argentiina on voittajasuosikki, varsinkin kun Ranskan Tony Parker ei pelaa joukkueiden keskinäisessä. Ranska on kuitenkin sen verran hyvä jengi, että Argentiinan lohkovoittoa olen myynyt 1,62.\nJoku hölmö ehti jo tarjota Ranskan jatkoon pääsystä 1,64 (enimmillään kerroin oli 3,6 !!!)\nSamoin pikkuvedon sai pörsseissä Venezuelan ja Nigerian jatkoon pääsystä kertoimella 3,00. Libanon on lohkon heikoin, VEN ja NGR ratkaisevat toisen jatkoon menijän.\nOmissa EM-kisoissa flopannut Serbia on sen verran uudistuneella ryhmällä liikkeellä, että voi tarjota hyviä ohipelimahdollisuuksia kisojen aikana.\nVenezuela jatkoon 3\nNigeria jatkoon 3\nRanska jatkoon 1,64\nArgentiina lohkovoittaja Tarjoa 1,62\nB-lohko (Espanja, Saksa, Uusi-Seelanti, Panama, Angola, Japani)Panama ja Angola ratkovat viimeisen jatkoonmenijän, Japani on omissa kisoissaan turisti. Angolan heikot esitykset Ateenassa ovat näkyneet kertoimissa. Siellä loukkaantuneena ollut Miguel Lutomba on nyt mukana. Afrikan paras pelintekijä. Angola on maanosansa ykkönen ja se on vahva nimenomaan joukkueena (moni pelaa armeijan joukkueessa).\nUusi-Seelanti on selkeästi lohkon kolmosjoukkue.\nSaksa on täysin Nowitzkin varassa ja menee niin pitkälle kuin Dallasin tähti sen pystyy viemään.\nAngola jatkoon 5,8\nUusi-Seelanti jatkoon 2\nC-lohko (Kreikka, Liettua, Brasilia, Turkki, Australia, Qatar)Tasainen lohko, jossa Qatar on heittopussi. Lohkovoittaja kohtaa D-lohkon voittajan jo välierissä, lohkokakkonen tai -kolmonen vasta finaalissa. Kreikka on ykkösuosikki ja Liettua kakkossuosikki, mutta Brasilian lohkovoittoa kannattaa pelata, jos saa vielä 10 kertoimen.\nBrasilia pelasi hyvin jenkkejä vastaan eivätkä pelkää niitä. Urheilullisestikin brasseilla on mahdollisuudet lohkovoittoon. Jos Kreikka ja Liettua vielä taktikoi, niin tn. kasvaa.\nBrasilia lohkovoittaja\t10\nD-lohko (USA, Italia, Slovenia, Puerto Rico, Kiina, Senegal)\nJenkit voittavat lohkon, Kiina ja Puerto Rico ratkovat viimeisen jatkopaikan. Senegal on liian kevyt näihin karkeloihin, varsinkin kun valmistautuminen on ollut hyvin afrikkalaista. Toki joukkueessa on hyviä pelimiehiä, kuten ACB-liigassa pelaava Savane.


Turun HAO 11.3.2009 09/0147/3 | EDILEX\nPerintöverotus - Hallintaoikeustestamentti - Luopuminen - Erityisjälkisäädös - Avopuoliso\nAvopuolisot olivat testamenttinaan määränneet, että eloonjäänyt saa elinikäisen hallintaoikeuden yhteisenä asuntona käytettyyn asuntoon sekä käyttöoikeuden koti-irtaimistoon ja avopuolisoiden omistamilla kiinteistöillä olevaan muuhun irtaimistoon sekä yhteisesti omistettuun henkilöautoon. Lisäksi ensin kuolleen testamenttimääräyksen mukaan avopuoliso sai ensin kuolleen yksin omistamaan tilaan elinikäisen hallintaoikeuden.\nVainajan avopuoliso ja perilliset olivat runsaan neljän kuukauden kuluttua perunkirjoituksesta sopineet pesän varojen jakamisesta siten, että avopuoliso saa omistukseensa vainajan osuudet sopimuksessa nimetyistä avopuolisoiden yhteisistä varallisuuseristä. Kyseisiin varoihin ei sisältynyt vainajan osuutta yhteisestä asunnosta. Avopuoliso oli sopimuksen mukaan ilmoittanut, ettei hän ota vastaan testamenttiin perustuvaa hallintaoikeutta vainajan yksin omistamaan tilaan. Vainajan jälkeen toimitetussa perintöverotuksessa avopuolisolle oli määrätty perintövero hänen jakosopimuksella saamastaan osuudesta.\nHallinto-oikeus katsoi, että avopuoliso oli hankkinut itselleen kyseiset varallisuuserät luovuttamalla testamentilla saamansa hallintaoikeuden. Avopuolisolle, joka ei kuulunut kuolinpesään, ei voitu varallisuuserien saannon perusteella määrätä perintöveroa maksettavaksi, koska hänen saantonsa ei perustunut testamenttiin.\nEri mieltä ollut jäsen olisi hylännyt valituksen, koska osakaan avopuolisoiden yhteisestä omaisuudesta ei ollut testamentin mukaisesti tullut X:n hallintaan eikä X ollut vastaanottanut myöskään Y:n yksin omistaman tilan hallintaoikeutta. Sen sijaan X oli saanut omistukseensa osan Y:n omaisuudesta. Omaisuus oli siten tullut X:lle testamentilla määrätyn hallintaoikeuden sijaan ja oli omaisuutta, josta X oli velvollinen suorittamaan perintöveron.


Rakas... – Wikipedia\nMaunu Kurkvaaran elokuva\nRakas... on Maunu Kurkvaaran ohjaama suomalainen elokuva vuodelta 1961. Mahdollisimman pientä työryhmää elokuvanteossa tavoitteenaan pitänyt Kurkvaara käsikirjoitti, kuvasi, leikkasi, lavasti ja tuotti teoksen itse. Rakas... sai neljä Jussi-palkintoa 1961: parhaan tuottajan Jussin, parhaan ohjauksen Jussin, parhaan kuvauksen Jussin ja parhaan naispääosan Jussin.\nRakkaan... DVD-julkaisun kansi.\nPerustuu Soili Kotala: Rakas (alkuperäisaihe, 1961)\nEnsi-ilta 18. elokuuta 1961\nKurkvaaran 1960-luvun elokuvien tunnusomaisia piirteitä ovat alkuperäiskäsikirjoituksiin pohjautuvat, nykyajan ihmisiä ongelmissaan kuvaavat aiheet. Tyylinsä hän löysi vuonna 1960 valmistuneessa elokuvassaan Autotytöt. Rakkaan... alkuperäisaiheen kirjoitti nimimerkki Soili Kotala, jonka takana oli Kurkvaara itse.\nRakas... on ensimmäinen osa Kurkvaaran trilogiassa, jota jatkavat Yksityisalue ja Meren juhlat. Trilogian perustavia aiheita ovat ranskalaisen uuden aallon henki ja nuorehkon helsinkiläisälymystön elämän kuvaaminen. Trilogian kaksi ensimmäistä elokuvaa ovat mustavalkoisia.\nJaakko Pakkasvirta … Jaska Salmi\nLiana Kaarina … Mirkku\nLeena Takala … Gunvor\nHelge Herala … Saku, Gunvorin mies\nSirkka-Liisa Wilén … Anneli\nPehr-Olof Sirén … Pärre, näyttelijä\nMarita Nordberg … Pärren vaimo, ”Äitee”\nTauno Kajander … Heka\nPertti Roisko … Pepe\nJyrki Pälviö … Timo\nSointu Angervo … Turre\nAnneli Tuominen … Oili\nVappu Jurkka … nakkikauppias\nYrjö Tähtelä … poika vappuhipoissa\nPekka Haukinen … poika vappuhipoissa\nRitva Vepsä … Pirkko\nIlmari Tähtelä … tytöniskijä\nJarno Hiilloskorpi … tytöniskijä\nSuomalaisen elokuvan studioaikakausi veteli viimeisiään 1960-luvulle tultaessa ja teki tilaa niin kutsutulle ”uudelle aallolle”, jonka edelläkävijöitä Suomessa oli Kurkvaara. Hän itse piti Rakas...-teosta seurannutta Yksityisaluetta parhaana elokuvanaan.\nKurkvaaran näkemyksen mukaan elokuvan tuli kokonaisuudessaan palvella ohjaajansa taiteellisia päämääriä. Niinpä hän teki lähes kaiken itse niin Rakkaassa... kuin trilogian kahdessa jälkimmäisessäkin osassa. Suurten työryhmien mukanaan tuoma meteli oli täysin poissuljettua. Sinikka Hannula teki keskeiset naisosat trilogian kaikissa elokuvissa. Rakasta... hän piti Kurkvaaran elokuvista suosikkinaan.\nRakkaan... yleisömenestys oli heikohko. Rakas... oli mukana useilla festivaaleilla ja se myytiin Ruotsiin ja Saksaan.\nPäivän Sanomien Esko Elstelä arvioi Rakkaan... olevan ”Kurkvaaran tähän asti paras elokuva kahden kaupunkilaisnuoren rakkaustarinasta.” Yleisesti pantiin merkille käsikirjoittaja-ohjaaja-kuvaajan taidot. Lisäksi monet arvostelijat kiinnittivät huomiota elokuvan vessakohtauksiin. Ylioppilaslehden Carl Henning näki Rakkaan... visuaalisen ilmaisun ja vuoropuhelun välillä selkeän tasoeron. Ilta-Sanomien Yrjö Kemppi piti Kurkvaaran ohjaustyötä ”flegmaattisena”.\nTelevisiossa Rakas... nähtiin ensi kerran 22. tammikuuta 1968 ja se sai noin 1,2 miljoonaa katsojaa. Sittemmin elokuvaa on esitetty televisiossa harvakseltaan.\nFinnkino Oy on julkaissut elokuvan DVD:nä, kuten trilogian muutkin osat.\n↑ a b c Rakas (html) (Esitystiedot) 2013. Kansallinen audiovisuaalinen instituutti. Viitattu 22.7.2015.\n↑ a b c Rakas (html) (Taustaa) 2013. Kansallinen audiovisuaalinen instituutti. Viitattu 22.7.2015.\n↑ Meren juhlat DVD-laitoksen takakansi.\n↑ Bagh, Peter von: Sininen laulu - itsenäisen Suomen taiteiden tarina, s. 402. Helsinki: Werner Söderström Osakeyhtiö, 2007. ISBN 978-951-0-32895-8.\n↑ Yksityisalue (html) (Taustaa) 2013. Kansallinen audiovisuaalinen instituutti. Viitattu 22.7.2015.\nNoudettu kohteesta ”https://fi.wikipedia.org/w/index.php?title=Rakas...&oldid=18640255”\nViimeksi muokattu 5. tammikuuta 2020 kello 14.44\nSivua on viimeksi muutettu 5. tammikuuta 2020 kello 14.44.


Olet täällä: Alkuun / Uutiset / Granlund Tampere ostaa Sähkösuunnittelu Pousin\nGranlund Tampere Oy:n toimitusjohtaja Risto Suojanen (oik.) ja Sähkösuunnittelu Pousi Oy:n toimitusjohtaja Keijo Pousi.\n– Keijo Pousin johtama Sähkösuunnittelu Pousi Oy on Tampereen seudulla erittäin arvostettu ja laadukasta työtä tekevä toimisto. On todella hienoa, että Pousi liittyi leiriimme. Tunnemme Keijo Pousin kanssa jo vuosikymmenten takaa ja olemme olleet paljon töissä samoissa projekteissa, kommentoi Granlund Tampere Oy:n toimitusjohtaja Risto Suojanen.\n– Näkemykseni Granlundista Suomen johtavana talotekniikan suunnittelutoimistona on vain vahvistunut vuosien ja yhteisten hankkeiden aikana. On hienoa liittyä tällaisen yrityksen vahvuuteen. Arvostan suuresti sitä, että Granlund on suomalaisessa omistuksessa, sanoo Sähkösuunnittelu Pousi Oy:n toimitusjohtaja Keijo Pousi, joka jatkaa fuusion valmistuttua Granlund Tampere Oy:ssa suunnittelujohtajana.\n– Nyt kun TAYS:n seuraava vaihe käynnistyy, on todella hyvä saada Pousin osaaminen mukaan tekemiseen, heillä on todella syvällinen tuntemus kohteen sähköjärjestelmistä, Suojanen toteaa.\n– TAYS:n hanke ja liittyminen Granlundiin tarjoavat henkilöstöllemme uudet mielenkiintoiset haasteet ja ammattitaidon kehittymisen mahdollisuudet tulevaisuudessa, Pousi lisää.\nPousin henkilökunta muuttaa fuusion valmistuttua Granlund Tampereen tiloihin. Yhdistymisen jälkeen Granlund Tampere työllistää yli 60 talotekniikka-alan ammattilaista.\nGranlund-konserni ostaa helsinkiläisen isännöintiyhtiö Talohallinnan liiketoiminnan.\nKategoriassa: Uutiset Avainsanoilla: fuusio, Granlund Tampere, Granlund-konserni, Keijo Pousi, lääkintätilat, osakekanta, Risto Suojanen, sähkösuunnittelu, Sähkösuunnittelu Pousi, sähkösuunnittelutoimisto, talotekniikka, TAYS, telesuunnittelu, turvasuunnittelu, yrityskauppa